title: Banksy

text: Banksyn teoksia on huutokaupattu melko suurilla hinnoilla. Poplaulaja Christina Aguilera osti alkuperäisen teoksen, joka esitti kuningatar Victoriaa lesbona, ja kaksi jäljennöstä 25 000 punnan hintaan vuonna 2006. Sen jälkeen kokoelma maalauksia supermalli Kate Mossista myytiin Sotheby'sin huutokaupassa Lontoossa 50 400 punnalla. Nämä kuusi Andy Warholin Marilyn-teoksia muistuttavaa työtä tuottivat viisinkertaisesti niille alun perin arvioidun hinnan. Banksyn "Mona Lisa" -maalaus, jossa naisen silmistä näyttää vuotavan maalia, myytiin samassa huutokaupassa 57 600 punnalla. Banksyn eräästä työstä maksettiin internetissä järjestetyssä huutokaupassa 200 000 puntaa (yli 260 000 euroa), ja hänen teoksiaan ovat ostaneet myös näyttelijät Angelina Jolie ja Brad Pitt.


title: Banksy

text: Keväällä 2014 Lontoossa huutokaupattiin Banksyn töitä, jotka oli irrotettu alkuperäisiltä paikoiltaan ja tuotu esille taidegalleriaan. Banksy itse tuomitsi ilman hänen lupaansa järjestetyn "Stealing Banksy" -näyttelyn ja teosten myymisen.


title: Banksy

text: Banksy on sanonut olevansa vastuussa useista huomiota herättäneistä tempauksista:


title: Banksy

text: Banksy on julkaissut useita kirjoja, jotka sisältävät kuvia hänen eri maissa tekemistään graffiteista ja näyttelyistä. Hänen ensimmäinen kirjansa oli mustavalkoinen "Banging Your Head Against a Brick Wall", jota seurasi myöhemmin monivärinen "Existencilism" (nimellä Robin Banksy). Vuonna 2004 hän julkaisi kolmannen teoksen, "Cut It Out". Seuraavana vuonna Random House julkaisi "Wall and Piece" -kirjan, joka sisältää kuvia näistä kolmesta kirjasta ja myös jonkin verran uutta materiaalia.


title: Banksy

text: Banksyn käyttämiä menetelmiä ei tiedetä varmasti, mutta koska hänen työnsä jälki on varsin hienostunutta ja tarkkaa, on luultavaa, että hän tekee sapluunansa tietokoneella. Banksy on itse kertonut käyttävänsä sitä tekniikkaa mikä hänelle milloinkin sattuu parhaiten sopimaan ja että toisinaan se tarkoittaa viiksien piirtämistä mainostaulun tytölle, toisinaan taas päiväkausien hikoilua mutkikkaan piirtämisen vuoksi. Kuitenkin tehokkuus on hänen mukaansa kaiken avain.


title: Banksy

text: Banksyn todellista henkilöllisyyttä ei tunneta varmasti, vaikka asiaa on paljon arvailtu. "The Guardianin" Simon Hattenstone on yksi harvoista, joka on päässyt haastattelemaan häntä henkilökohtaisesti. Toimittajan mukaan nimettömyys on ollut Banksylle tärkeää siksi, että graffiti on laitonta. Hattenstone kuvaili Banksya ”Jimmy Nailin ja brittiläisen räppääjän Mike Skinnerin risteytykseksi” sekä ”28-vuotiaaksi mieheksi, joka ilmestyi paikalle farkuissa ja T-paidassa, ja jolla on hopeahammas, hopeaketju sekä yksi hopeinen korvakoru”.


title: Banksy

text: Daily Mail -lehden toimittaja Craig Williams uskoo, että Banksyn takana on Massive Attack -yhtyeen keulahahmo Robert Del Naja. Williamsin mukaan Del Naja on joko Banksy tai hän johtaa laajempaa taiteilijaryhmää, joka tekee töitä Banksy-nimen alla. Väitteen mukaan Banksyn teoksia olisi ilmestynyt paikkakunnalle samaan aikaan, kun Massive Attack on keikalla kyseisellä paikkakunnalla.


title: Banksy

text: Banksyn verkkosivuston on rekisteröinyt valokuvaaja Steve Lazarides, joka on Banksyn edustaja. Lazaridesilla on nykyisin taidegalleria "Laz Inc" Lontoon Sohossa. Sieltä voi ostaa Banksyn alkuperäisteoksia. Sivusto Picturesonwalls.com puolestaan omistaa oikeudet Banksyn rajoitetusti saatavilla olevien teosten myyntiin.


title: Banksy

text: Banksyn nimen on väitetty olevan Rober tai Robin Banks tai Robin Gunningham Banksyn edustaja ei vahvista eikä kiellä mitään näistä väitteistä.


title: Banksy

text: Britannian ympäristön siisteydestä huolehtivan "Keep Britain Tidy" -kampanjan edustaja Peter Gibson on sanonut, että Banksyn työt ovat pelkkää vandalismia.


title: Banksy

text: Banksy tekee hyväntekeväisyystyötä Greenpeacelle maksua vastaan, ja hän saattaa vaatia maalauksistaan jopa 25 000 puntaa. On myös väitetty, että Banksy on tehnyt työtä Puman kaltaisille suuryhtiöille, mutta se on kiistetty. Vuonna 2004 Space Hijackers -niminen ryhmä jakoi väärennettyjä lahjakortteja Banksyn näyttelyn ulkopuolella korostaakseen sitä, että hän väittää käyttävänsä kapitalismia sekä vallitsevaa yhteiskuntajärjestelmää vastustavaa kuvakieltä, mutta tekee samalla työtä yritysmaailmalle ja taidegallerioille.


title: Banksy

text: Kun Banksy maalasi Israelin raja-aitaa Palestiinan alueella kommenttina palestiinalaisten tilanteeseen, kaikki eivät siellä arvostaneet hänen teoksiaan. Eräs vanha mies huomautti, että hänen maalauksensa saivat aidan näyttämään kauniilta, ja kun Banksy kiitti häntä, mies vastasi: ”Minä en halua sen näyttävän kauniilta, me vihaamme tätä aitaa. Mene kotiin.”


title: Banksy

text: Huhtikuussa 2010 Melbournen kaupungin puhtaanapitotyöntekijät poistivat graffiteja puhdistaessaan Banksyn työn, joka esitti laskuvarjolla hyppäävää rottaa. Sen arvioitiin olevan viimeinen jäljellä oleva työ Banksyn Melbournen vierailulta vuodelta 2003.


title: Attack of the A.L. People

text: Attack of the A.L. People on Apulanta-yhtyeen ensimmäinen pitkäsoitto, joka julkaistiin tammikuussa 1995 . Musiikkityylistä yritettiin tehdä levyllä kevyempää kuin aiemmilla Apulannan julkaisuilla, ja albumin musiikki onkin pitkälti punk-sävytteistä mollipoppia. Yhtye on jälkeenpäin pitänyt levyä ainoana tyylillisenä syrjähyppynään, vaikka levyltä klassikoita löytyykin kuten ”Päivästä toiseen” ja ”Ilona?”, joka on noussut suureksi hitiksi fanien keskuudessa, vaikkei sitä koskaan singlellä julkaistukaan. .


title: Attack of the A.L. People

text: Yhtye julkaisi levystä uudelleennauhoitetun version vuonna 2014 nimellä ”Revenge of The A.L people”.


title: Hubert Beuve-Méry

text: Hubert Beuve-Méry (5. tammikuuta 1902 Pariisi – 6. elokuuta 1989 Fontainebleau) oli ranskalaisen toimittaja ja sanomalehti Le Monden ja sen sisarlehden Le Monde diplomatiquen perustaja.


title: Hubert Beuve-Méry

text: Ensimmäisen maailmansodan aiheuttamista vaikeuksista lapsuus- ja nuoruusiässä sekä erittäin vaatimattomista lähtökohdista hän sai kuitenkin ulkopuolista tukea ja pääsi opiskelemaan yliopistoon. Valmistumisen jälkeen hän matkusti Prahaan, jossa hän opetti lakia kaupungin Ranskan instituutissa (Institut français de Prague). Siellä ollessaan hän perehtyi nousevaan sotilaalliseen vaaraan Euroopassa ja samalla hän toimi useiden pariisilaisten sanomalehtien kirjeenvaihtajana.


title: Hubert Beuve-Méry

text: Vuosina 1940–1941 hän toimi opetuksen johtajana École des cadres d'Uriage -oppilaitoksessa. Vichyn hallitus perusti tämän oppilaitoksen Ranskan antautumisen jälkeen ja sen tarkoituksena oli valmistaa ranskalaisia loppututkinnon suorittaneita nuoria tehtäviin valtakunnan hallinnon parissa. Pääministeri Pierre Laval sulki koulun vuonna 1942 ja melkoinen osa sen henkilökunnasta siirtyi Ranskan valtarintaliikkeeseen.


title: Hubert Beuve-Méry

text: Beuve-Méry kirjoitti Esprit-lehdessä vuonna 1941 artikkelin aiheesta "Kansalliset vallankumoukset, inhimillinen vallankumous". Kirjoituksessaan hän julisti: "Vallankumous vaatii johtajan, päälliköitä, joukkoja, uskon tai myytin. Kansallisella vallankumouksella on johtajansa ja hänen ansiostaan sillä on myös toimintapolitiikkansa suuret linjat. Mutta sille etsitään vielä päälliköitä". Kansallisella vallankumouksella Beuve-Méry tarkoitti Wichyn hallituksen toimintaohjelmaa ja sen ajankohdan analyysia.


title: Hubert Beuve-Méry

text: Sodan aikana oli arvostettu ranskalainen sanomalehti Le Temps lakkautettu. Vuonna 1944 kenraali Charles de Gaulle pyysi Beuve-Méryä perustamaan uuden lehden tukemaan vapaan Ranskan hallitusta. Näin syntyi sanomalehti Le Monde, jonka johtotehtävissä Beuve-Méry toimi aina eläköitymiseensä saakka. Hän käytti lehdessään nimimerkkiä Sirius.


title: Hubert Beuve-Méry

text: Beuve-Mérylle myönnettiin vuonna 1972 Vapauden kultainen kynä.


title: Pohjalevy

text: Pohjalevy on useissa eri automalleissa käytettävien yhteisten rakenneosien kokonaisuus. Nimitys pohjalevy on harhaanjohtava, koska kokonaisuus voi olla huomattavasti laajempi, mutta sitä käytetään yleisesti puhekielessä. Englannin kielessä käsite tunnetaan nimellä "platform". Alkuaan pohjalevy saattoi todella olla jonkin aikaisemman automallin pohja, jota hyödynnettiin toisessa mallissa, kuten esimerkiksi Karmann Ghiassa hyödynnettiin VW Kuplan pohjaa.


title: Pohjalevy

text: Nykyään monet autonvalmistajat suunnittelevat uudet mallit olemassa olevalle pohjalevylle. Tämä on hyvin kustannustehokasta, koska kokonaan uuden mallin kehittämiskustannukset olisivat ylivoimaiset kullekin mallille erikseen. Autonsuunnittelussa eletään kuitenkin murrosvaihetta. Esimerkiksi Volkswagen-yhtymä käyttää samaa modulaarista perusrakennetta lähes kaikissa valmistamissaan henkilöautoissa. "Modularer Querbaukasten" -nimen saaneen perusrakenteen mittoja muuttamalla voidaan tuottaa uusia malleja pikkuautoista edustusautoihin samoilla perusratkaisuilla. Ensimmäinen MQB-rakenteeseen perustuva malli on vuosimallin 2012 Audi A3.


title: Ehjä (albumi)

text: Ehjä on Hajonnut EP:n jälkeinen Apulannan toinen pitkäsoitto, joka toi Apulannan suuren yleisön tietoisuuteen. Levyllä Apulanta pääsi JJ-Studion kautta omaan soundiinsa. Apulanta muutti tyylinsä Ehjä-albumille ensimmäisten julkaisujen tapaan raskaammaksi punkiksi ensimmäisen pitkäsoiton popista. Sanoituksia muutettiin rankemmiksi ja ensimmäisellä albumilla käytetyt syntetisaattorit korvattiin kitaravallilla. Albumi menestyi hyvin ja myi yli kultaa. Levyltä julkaistiin vain yksi single, promona julkaistu PVC-unelmia.


title: Ehjä (albumi)

text: Albumi ylsi parhaimmillaan Suomen virallisen listan sijalle 4 kuudennella listaviikollaan.


title: Kirjosiipikiuru

text: Kirjosiipikiuru ("Alaemon alaudipes") on kiurujen heimoon kuuluva varpuslintu.


title: Kirjosiipikiuru

text: Linnun pituus on 19–22 cm ja paino 35–46 g. Isokokoinen kiuru, jolla on pitkät jalat ja pitkä, hieman alaspäin kaareva nokka. Alapuoli on valkoinen, selkä vaaleanruskea, ja rinnassa ja päässä on tummia ja vaaleita kuvioita. Pyrstö on musta ja siiven yläpinta mustavalkoinen. Naaras on väreiltään hiukan koirasta vaatimattomampi. Melko peloton, pakenee tavallisesti juosten. Koiraalla on huomiota herättävä laululento.


title: Kirjosiipikiuru

text: Pakistanista Pohjois-Afrikan kautta aina Kap Verdelle saakka. Lajista tunnetaan ainakin 3 alalajia. Ei pesi Euroopassa eikä sitä ole tavattu Suomessa. Paikkalintu.


title: Kirjosiipikiuru

text: Asuu aroilla, aavikoilla ja muilla kuivilla avomailla. Yleensä melko kesy ja mieluummin juoksee kuin lentää ihmistä pakoon.


title: Kirjosiipikiuru

text: Pesä on maassa mättäässä tai ruohoston kätköissä. Munia on 2-4 yleensä 3, joita naaras hautoo noin 2 viikkoa. Poikaset lähtevät pesästä 12-13 päivän ikäisinä ja oppivat lentämään muutamaa päivää myöhemmin. Perhe pysyttelee yhdessä vielä ainakin kuukauden. Pesyeitä on joskus 2 kesässä.


title: Kirjosiipikiuru

text: Syö pääasiassa selkärangattomia, joita se kaivelee maasta pitkällä nokallaan. Syö myös kasvien osia.


title: Nanosatelliitti

text: Nanosatelliitti on hyvin pieni satelliitti, jonka paino on alle 10 kg.


title: Nanosatelliitti

text: "Nano" ei tässä yhteydessä ole miljardisosaa merkitsevä, vaan kertoo siitä, että satelliitti on pienempi kuin mikrosatelliitti.


title: Nanosatelliitti

text: Yhdysvaltain asevoimien tutkimusoriganisaatio DARPA on kehittänyt nanosatelliittejä. Kehittäjiin kuuluvat myös eräät yliopistot. Esimerkki nanosatelliitista on argentiinalainen vuonna 2007 laukaistu Pehuensat-1.


title: Nanosatelliitti

text: Tämän kokoisen satelliitin ongelmiin kuuluu mm. sen tietoliikenne - miten toteuttaa radiotekniikka siten, että satelliitti pystyy välittämään keräämänsä datan Maahan. Viittaus nanosatelliittiin hyvin pienenä satelliittina on sidoksissa käsitteen syntyaikaan, 1990-lukuun. Tätäkin pienempi satelliittikategoria, pikosatelliitti, on syntynyt 2000-luvun alussa.


title: Nanosatelliitti

text: Tunnetuin nanonsatelliitti on CubeSat-satelliitti, joka on kehitetty kalifornialaisessa yliopistossa. Niitä saa joko piirustuksina tai rakennussarjoina ja useat maat - mm. Sveitsi ja Viro - ovat kehittäneet niistä ensimmäisen oman satelliittinsa. Vuonna 2010 myös Suomen ensimmäistä satelliittia, Aalto-1stä, kehitetään Cubesat-perustalta.


title: Nanosatelliitti

text: Intian avaruushallinto pohti vuoden 2011 alussa nanosatelliittien tai pienten mikrosatelliittien laivastojen käyttöä avaruustekniikassa, että laukaistaisiin satoja pieniä avaruusaluksia tekemään muutaman ison työ mutta esim. kaukokartoituksessa sillä erotuksella, että paikka- ja aikaresoluutio paranisivat. Vaikka tällaiset satelliitit toimisivat matalilla kiertoradoilla, niiden käyttö parvina voi merkitä hyvin merkittävää avaruusromun kasvua. Intian ensimmäinen nanosatelliitti Jugnu laukaistaan vuonna 2011.


title: Nanosatelliitti

text: Yhdysvaltain ilmavoimilla on opiskelijakilpailu Nanosat 6, jonka voitti vuoden 2011 alussa Michiganin teknillisen yliopiston tiimi. Kilpailu pidettiin Kirtlandin lentotukikohdassa Albuquerquessa, se oli viisipäiväinen ja siihen osallistui 11 yliopistotiimiä. Voittaja sai rahoituksen satelliitin kehittämiseen ja ilmaisen laukaisun avaruuteen.


title: Nanosatelliitti

text: NASA aloitti vuoden 2011 alussa 2 miljoonan dollarin "Nano-Satellite Launcher Challenge"-kilpailun nanosatelliittien laukaisujen kehittämiseksi.


title: Nanosatelliitti

text: Viimeisellä sukkulalennolla 20. heinäkuuta 2011 Sukkulasta lähetettiin kiertoradalle sotilaallinen teknologiakoe, Pico Satellite Solar Cell Testbed 2 (PSSC2) nanosatelliitti (5x5x10 tuumaa kooltaan, paino alle 4 kg). Sen toteutti The Aerospace Corporation yhdessä Yhdysvaltain ilmavoimien Space and Missile Systems Center's Development Planning Directoraten kanssa.


title: Pyytinamit

text: Pyytinamit ("Nothoprocta") on eteläamerikkalainen tinamien heimoon kuuluva lintusuku, johon kuuluu kuusi lajia. Pyytinamit elävät suurimman osan ajastaan maassa. Niitä näkee harvoin, ja monet lajit elävät pimeissä metsissä.


title: Kolme (albumi)

text: Kolme on Apulannan kolmas albumi. Albumi alkoi antaa viitteitä Apulannan suosion lisääntymistä ja sitä seurasi asianmukainen keikkakiertue. Albumi menestyi hyvin ja myi kultaa edeltäjänsä "Ehjän" tapaan. Kappaleesta ”Anna mulle piiskaa” tuli todella menestynyt kappale (monet ovat sitä mieltä, että se on Apulannan menestynein kappale) ja se myi singlenä yli 30 000 kappaletta, eli triplaplatinaa. Kolmelta julkaistiin singleinä myös kappaleet ”Mato”, ”Liikaa” ja ”Mitä vaan” jotka kaikki myivät tuplaplatinaa eli yli 20 000 kappaletta. Levyn kappaleet olivat musiikillisesti samankaltaisia kuin edellisellä levyllä, raskasta punkia ja myös hieman alternative rockia. Joissakin levyn kappaleissa, kuten ”Voiko tämä olla mahdollista” ja ”Kalamiehen toveri” on kuultavissa myös hardcore punk-vaikutteita.


title: Kolme (albumi)

text: Albumi nousi Suomen virallisen listan sijalle 1.


title: Yaogan 1

text: Yaogan 1 on Kiinan kansantasavallan ensimmäinen kaukokartoitussatelliitti, joka on tehty luonnonkatastrofien ennakoimista varten. Läntiset asevoimat ovat nimenneet sen Jian Bing-5:ksi (JB-5), koska satelliitti on valmistettu kansanarmeijan omistamilla tehtailla.


title: Yaogan 1

text: Sen kehitystyön teki Shanghain avaruuslennon teknologian akatemia. Se laukaistiin 27. huhtikuuta 2006 kello 22:48 UTC Pitkä Marssi-kantoraketilla Taiyuanin laukaisukeskuksesta aurinkosynkrooniselle kiertoradalle, jonka korkeus on noin 620 km. Satelliitin massa on 2700 kg. Satelliitti on ensimmäinen kiinalainen satelliitti, jossa on synteettisen apertuurin tutka (SAR-tutka).


title: Yaogan 1

text: The Yaogan 2 laukaistiin 25. toukokuuta 2007. Sen hyötykuorma lienee optinen kamera.


title: Yaogan 1

text: Yaogan 3 laukaistiin vuonna 2007.


title: Yaogan 1

text: Yaogan 4 laukaistiin 1. joulukuuta 2008.


title: Yaogan 1

text: Yaogan 5 on lännessä nimetty kuvaavaksi tiedustelusatelliitiksi. Se laukaistiin 15. joulukuuta 2008.


title: Yaogan 1

text: Yaogan 6 laukaistiin 22. huhtikuuta 2009. Kiina käyttää sitä maan käytön mittauksiin, ympäristön tilan seurantaan, kaupunkien laajenemisen suunnitteluun, sadon arviointiin ja maanjäristys- ja tulva-alueiden kuvaamiseen. Länsimaat väittävät satelliittia kuitenkin tutkasatelliitiksi, yölläkin näkeväksi vakoilusatelliitiksi.


title: Yaogan 1

text: Yaogan 7-kaukokartoitussatelliitti laukaistiin 9.12.2009 Jiuquanin avaruuskeskuksesta.


title: Aivan kuin kaikki muutkin

text: Aivan kuin kaikki muutkin on Apulannan neljäs studioalbumi. Albumin tyyli on aiempia levyjä rauhallisempi, kokeellisempi ja vähemmän punk. Levyn kappaleille ei haluttu antaa nimiä, vaan niminä käytetään numerosarjoja 001, 002, 003 jne. tai 0001, 0002, 0003 jne. Levyn seitsemäs, kahdeksas ja yhdeksäs kappale esiintyvät joissain yhteyksissä nimillä Teit meistä kauniin, Hallaa ja Mex-Tex Cowboy.


title: Aivan kuin kaikki muutkin

text: Albumin menestynein kappale on seitsemäs kappale eli Teit meistä kauniin. Se myi tuplaplatinaa. Lisäksi se pysyi singlelistan ykkösenä peräti 35 viikkoa; pitempään kuin yksikään muu suomalainen single-levy. Singlenä julkaistiin myös kahdeksas kappale eli Hallaa. Kymmenennestä kappaleesta ("0010") on tehty musiikkivideo, joka koostuu Saara Kankaanpään yhtyeestä ottamista valokuvista.


title: Aivan kuin kaikki muutkin

text: Albumi debytoi Suomen virallisen listan sijalla 2, mutta nousi kolmannella listaviikollaan ensimmäiselle sijalle.


title: Wojtek Wolski

text: Wojciech "Wojtek” Wolski (s. 24. helmikuuta 1986 Zabrze, Puola) on puolalaissyntyinen, Kanadan kansalaisuuden omaava ammattilaisjääkiekkoilija, joka siirtyi kaudeksi 2013–2014 KHL-liigan Torpedo Nižni Novgorodiin. Pelipaikaltaan isokokoinen Wolski on vasen laitahyökkääjä, joskin vielä juniorivuosinaan hän pelasi pääasiassa keskushyökkääjänä. Wolskin serkku Sebastian Mila on maajoukkuetason jalkapalloilija.


title: Wojtek Wolski

text: Lahjakkaasta puolalaisesta jalkapalloilijasuvusta tuleva Wolski päätyi jääkiekkoilijaksi vanhemman veljensä kautta perheen muutettua Saksan kautta Kanadaan Wolskin ollessa muutaman vuoden ikäinen. Toronton alueen juniorijoukkueissa saavutettu menestys takasi ensimmäisen kierroksen varauksen NHL:n vuoden 2004 varaustilaisuudessa, ja Wolski pelasi ensimmäiset NHL-ottelunsa Colorado Avalanchen paidassa kaudella 2005–2006 pärjättyään hyvin kautta edeltävällä harjoitusleirillä. Toisella kaudellaan Wolski murtautui Coloradon vakiokokoonpanoon. Maaliskuussa 2010 Wolski kaupattiin Phoenix Coyotesiin vaihdossa Peter Muelleriin ja Kevin Porteriin. Kauden lopussa New York Rangers nappasi Wolskin riveihinsä.


title: Wojtek Wolski

text: Kaudella 2011–2012 Wolski pelasi vain yhdeksän ottelua Rangersissa. Hän oli marraskuun alusta tammikuun alkuun sivussa urheilijan tyrän takia. Tammikuun jälkeen Wolski mahtui vain kolme kertaa Rangersin kokoonpanoon. Hänet kaupattiinkin helmikuun lopulla Florida Panthersiin, josta Rangers sai Mike Vernacen ja kolmannen kierroksen varausvuoron . Panthersissa hän pelasi 22 ottelua ja teki koko kauden aikana 12 pistettä. Washington Capitals solmi ennen kautta 2012–2013 Wolskin kanssa vuoden sopimuksen.


title: Leon Czolgosz

text: Leon Frank Czolgosz (5. toukokuuta 1873 – 29. lokakuuta 1901) oli anarkisti ja Yhdysvaltain presidentti William McKinleyn murhaaja.


title: Leon Czolgosz

text: Czolgosz oli yksi puolalaisen maahanmuuttajaperheen seitsemästä lapsesta. Hän syntyi Detroitissa, Michiganin osavaltiossa.


title: Leon Czolgosz

text: Anarkisti Gaetano Bresci surmasi Umberto I:n Italiassa 29. heinäkuuta 1900. Uutiset saapuivat Yhdysvaltoihin, ja Czolgosz löysi Brescistä esikuvansa.


title: Leon Czolgosz

text: Czolgosz ampui McKinleytä 6. syyskuuta 1901, ja presidentti kuoli vammoihinsa 14. syyskuuta.


title: Leon Czolgosz

text: Lyhyessä oikeudenkäynnissä Czolgosz tuomittiin kuolemaan 23. syyskuuta ja teloitettiin sähkötuolilla runsaan kuukauden kuluttua. Czolgosz väitti, että presidentti oli "kunnon ihmisten vihollinen", eikä omien sanojensa mukaan katunut tekoaan.


title: Sea Launch

text: Sea Launch AG on etupäässä venäläisomisteinen, mutta aiemmin vahvasti monikansallinen yritys, joka laukaisee satelliitteja Tyyneltä valtamereltä (154 astetta läntistä pituutta) Zenit-kantoraketilla.


title: Sea Launch

text:
Sea Launch International perustettiin vuonna 1995. Vuoteen 2009 sen omistajat olivat perustajayhtiöt yhdysvaltalainen Boeing (40 %); venäläinen RKK Energija (25 %), norjalainen Aker Solutions ASA (20 %) ja ukrainalainen Južnoje (15 %). Päämaja oli Long Beachissä Kaliforniassa.
Vuoden 2009 jälkipuolella yritys, joka oli tuohon mennessä laukaissut 30 satelliittia 10 vuoden aikana, ajautui suoritustilaan. Boeing maksoi tämän jälkeen yhtiön muutaman sadan miljoonan dollarin velat ja haki korvauksia muilta osapuolilta. Venäläinen Energija-yhtiö kuitenkin oli ainoana valmis panostamaan Sea Launchiin ja täten pelasti yrityksen. Toukokuussa 2010 Energija ilmoitti nostavansa Sea Launchin toimivaksi yhtiöksi 140 miljoonan dollarin panostuksella. Oikeuden päätöksellä osakkeista 95% on Energijan "Energia Overseas Limited" -tytäryhtiöllä, 3 % Boeingilla ja 2 % Aker Solutionsilla.
Yhtiön toiminta alkoi uudelleen kesällä 2011. Pääkonttori siirtyi Sveitsin Bernin, mutta yhtiön satama on edelleen Kaliforniassa.


title: Sea Launch

text: Raketti ja hyötykuorma kootaan yhteen Kalifornian Long Beachissä, jossa ne lastataan Ocean Odyssey-laukaisualustalle, joka on entinen öljynporauslautta. Aker muutti sen laukaisualustaksi Viipurin telakalla. Raketti viedään Kaliforniasta laukaisupaikalle, päiväntasaajalle 154 astetta läntistä pituutta, Ocean Odysseyksen hangaarissa vaakatasossa ja nostetaan pystyyn paikan päällä. Raketti laukaistaan sitten Ocean Odysseyksen päältä.


title: Sea Launch

text: Komentolaivana toimiva Sea Launch Commander -laiva on Aker Kvaernerin valmistama.


title: Sea Launch

text: Kantorakettina käytettävä ukrainalainen Zenit-3SL on kolmivaiheinen. Raketin ydin eli kaksi ensimmäistä vaihetta on Zenit-2S, joka on ukrainalaisen Južnojen suunnittelema ja PO Južmašin kokoonpanema; senkin osista on perinteisesti tullut yli puolet Venäjältä. Kolmantena vaiheena on Block DM-SL, joka on venäläisen Energija-yhtiön valmistama. Lisäksi siinä on Boeingin valmistama hyötykuormaa ilmakehän läpi lennon aikana suojaavan nokkakartio.


title: Sea Launch

text: Boeing toiminut myyntiorganisaationa ja sovittanut satelliitin kantorakettiin. Sen rooli oli myös toimia välittäjänä Yhdysvaltain liittovaltioon ja sen moninaisiin vienti- ja kaupparajoituksiin.


title: Sea Launch

text: Vuosina 1999–2009 Sea Launch teki 30 satelliitin laukaisua. Näistä laukaisuista yhden aikaansaama kiertorata on hieman vajaa, mutta kahta lukuun ottamatta muut laukaisut olivat täydellisiä onnistumisia. 31. tammikuuta 2007 Sea Launchin Zenit-3SL-kantoraketti räjähti laukaisutornista irrotessaan. Tämä tuhosi Hollannissa pääkonttoriaan pitävän SES New Skies-yhtiön Boeingin valmistaman NSS-8-tietoliikennesatelliitin ja aiheutti vuoden mittaisen tauon laukaisuihin. Omistuksen uudelleenjärjestelyn jälkeen ensimmäinen satelliitti laukaistiin syyskuussa 2011.


title: Sea Launch

text: 1. helmikuuta 2013 Havaijin läheltä Ocean Odyssey -laukaisualustalta laukaistu Zenith-3SL -kantoraketti vikaantui 40 sekuntia laukaisusta ja syöksyi Tyyneen valtamereen. Hyötykuormana ollut Intelsat 27 -satelliitti menetettiin laukaisussa.


title: Sea Launch

text: Land Launch on Sea Launchin tytäryhtiö, joka laukaisee Zenit-kantoraketin kaksivaiheista Zenit-2SLB ja kolmivaiheista Zenit-3SLB versiota Baikonurin kosmodromista.


title: Sea Launch

text: Ensimmäinen laukaisu tehtiin Zenit-3SLB-raketilla, jonka kyydissä oli geosynkroniselle radalle vietäväksi AMOS-3-tietoliikennesatelliitti.


title: Sea Launch

text: Vuoden 2011 alussa suuri osa Sea Launchin Tyyneltämereltä tehtävistä laukaisuista oli siirretty Land Launchille. Väitetään, että Zenit-kantoraketin tuotannossa olisi ongelmia.


title: Plastik

text: Plastik on Apulannan viides albumi. Tällä albumilla jatkui edellisen "Aivan kuin kaikki muutkin" -albumin kokeellisempi, rauhallisempi ja vähemmän punk -linja. Albumilla käytettiin hyvin paljon Pro Toolsia erilaisten taustaäänten tekemiseen ja joillain kappaleilla on syntetisaattoreita. Albumilta julkaistiin kolme singleä, jotka olivat "Käännä se pois", "Ei yhtään todistajaa" ja "Maanantai". Näistä "Käännä se pois" menestyi parhaiten ja myi tuplaplatinaa. Kappaleesta "Terä" tehtiin musiikkivideo Kummeli-sketsisarjaan. Vuonna 2000 se sijoittui Suomen virallisella albumilistalla parhaimmillaan sijalle 1.


title: Maximilianus Transilvanus

text: Maximilianus Transilvanus (Transylvanus, Transylvanianus), myös Transylvanian Maximilian tai Maximilian (Maximiliaen) von Sevenborgen (s. noin. 1490 – k. noin 1538 Bryssel) oli 1500-luvulla elänyt kirjailija, joka kirjoitti ensimmäisen kuvauksen Juan Sebastián Elcanon maailmanympäripurjehduksesta (1519–1522).


title: Maximilianus Transilvanus

text: Maximilianus Transylvanus oli 1520 julkaissut Augsburgissa latinankielisen teoksen, jossa hän kuvaa sitä tilaisuutta, jossa Espanjan kuningas Kaarle I kruunattiin Pyhän saksalais-roomalaisen keisarikunnan keisariksi vuonna 1519 Molins de Reissa Espanjassa. Kyseessä oli "Legatio ad sacratissimum ac invictum Caesarem divum Carolum ... ab reverendissimis et illustrissimis principibus ... qua functus est ...Federicus comes palatinus in Molendino regio vlt. Novembris Anno MDXIX" (Augsburg: Sigismund Grimm und Marx Wirsung, 1520). Tässä vaiheessa Maximilianus nähtävästi jo palveli Kaarlen henkilökohtaisena avustajana ja seurasi hallitsijan mukana tämän matkoilla.


title: Lämpöhalvaus

text: Lämpöhalvaus syntyy, kun henkilö oleskelee liian kauan kuumassa tilassa, jolloin kehon lämmönsäätelykeskus vaurioituu. Tämän vuoksi kehon lämpötila nousee vaarallisen korkeaksi ilman, että lämmönsäätelymekanismi käynnistyy. Peräsuolesta mitattu lämpötila voi nousta yli 41 °C, ja sisäelimet voivat olla jopa lämpimämpiä. Kyseessä on hengenvaarallinen tila, ja henkilö pitää toimittaa heti sairaalahoitoon.


title: Lämpöhalvaus

text: Kuumassa ilmassa tapahtuva voimakas fyysinen ponnistus voi nuorella ja terveellä ihmisellä johtaa lämpöhalvaukseen. Ilman kuumuuden lisäksi vaikuttavia tekijöitä ovat ilmankosteus, vaatetus sekä hikoilua vähentävä lääkitys. Vanhuksilla riski saada lämpöhalvaus on suurempi.


title: Lämpöhalvaus

text: Terve ihminen hikoilee ollessaan kuumissaan, mutta lämpöhalvauksen saanut ei. Iho on kuuma ja kuiva, hengitys pinnallista ja nopeaa. Valtimosyke on heikko. Lisäksi lämpöhalvaukseen voi liittyä sekavuutta ja tajunnanmenetys.


title: Lämpöhalvaus

text: Lämpöhalvauksen saanut toimitetaan nopeasti sairaalahoitoon. Ajoissa hoitoon päässyt toipuu yleensä täysin, hoitamattomana on kuolemanvaara, jos ruumiinlämpö nousee liian korkeaksi. Lämpöhalvausta voi ehkäistä totuttelemalla kuumaan ilmaan tai pysymällä viileämmissä tiloissa.


title: Luettelo Wimbledonin miesten kaksinpelin voittajista

text:
Tämä on luettelo Wimbledonin tennisturnauksen miesten kaksinpelin voittajista.
Mestarin nimi on lihavoitu, jos mestaruus on pelaajan ensimmäinen.


title: Mahavidya

text: Kymmenen mahavidyaa (”suurta viisautta”) ovat hindulaisuudessa suuren jumalattaren eli Devin ilmentymiä. Mahavidyat ovat hindulaisuuden mystisestä perinteestä, tantrasta kumpuavia symboliikaltaan syvästi monimutkaisia jumalattaria, joiden nimet ja aspektit on tarkoitettu herättämään syviä mietiskelyjä jumalallisen äidin, kaikkien jumalten sisäisen naisenergian eli shaktin eri ilmenemismuodoista.


title: Sergei Anohin

text:
Sergei Nikolajevitš Anohin (, 1. huhtikuuta 1910 Moskova – 15. huhtikuuta 1986) oli neuvostoliittolainen koelentäjä.
Anohin tutustui vuonna 1924 purjelentoon. Vuonna 1934 hänestä tuli lennonopettaja Koktebelissa toimivaan purjelentokouluun. Siellä hän teki uuden koneen koelennot. Suuren isänmaallisen sodan aikana hän lensi useita eri koneita. Hän oli kehittämässä myös rahtikoneversiota liitokoneesta.


title: Sergei Anohin

text: Anohin joutui pahaan lento-onnettomuuteen 17. toukokuuta 1945. Onnettomuudessa hän menetti toisen silmänsä. Tästä huolimatta lentoura jatkui. 1950-luvulla hänestä tuli koelentäjien kouluttaja.


title: Sergei Anohin

text: Anohin oli naimisissa purjelentäjä Margarita Rasenskajan kanssa.


title: Martyrium

text: Martyrium on norjalaisen black metal -yhtye Antestorin esikoisalbumi. Se on yksi Norjan varhaisimmista kristillisistä extreme metal -albumeista. Tästä vuonna 1994 äänitetystä levystä julkaistiin aluksi vain luvattomasti tehtyjä bootleg-äänitteitä, mutta kasettikopiot levisivät nopeasti musiikkipiirien alamaailmassa, ja "Martyriumista" tuli "kulttiklassikko". Vuonna 2000 Endtime Productions julkaisi albumin virallisesti.


title: Martyrium

text: Alun perin norjalaislevymerkki Arctic Serenades Recordsin perustaja Torodd Fuglesteg lähetti Antestorin studioon äänittämään "Martyriumin". Arctic Serenadesilla oli tuolloin ongelmia, koska se oli julkaissut sekä kristillisen death metal -yhtye Gromsin albumin "Ascension" ja antikristillisen Suffering-yhtyeen albumin, ja Fuglesteg joutui omien sanojensa mukaan vihan kohteeksi, koska hänen mukaansa tuolloin kaikkea kristillistä vihattiin Norjan metallipiireissä. Fuglesteg sanoi Antestorista: "Olin myös yhteydessä Antestoriin ja lähetin heidät studioon tekemään "Martyrium"-albumiaan. Toinen levymerkki julkaisi tämän albumin myöhemmin. Pidin ja pidän edelleen Antestoria paljon synkempänä kuin Gromsia, joka oli "happy smiles"-yhtye."


title: Martyrium

text: "Martyrium" äänitettiin Norsk Lydskolessa joulukuussa 1994 ja albumin tuottivat Jon Ove Andersen sekä Antestor. Julkaisussa tuli ongelmia, ja Arctic serenadesin sijasta "Martyriumin" piti julkaista Morphine Records mutta levy-yhtiön ongelmien vuoksi albumia painettiin vain 50 kappaletta. Kasettikopiot kuitenkin alkoivat levitä kopiosta kopioon, ja yhtyeen yleisö kasvoi nopeasti.. Haastattelussa Art for the Ears -lehden kanssa 1998 rumpali Svein Sander (Armoth) kertoo:


title: Martyrium

text: Ennen albumin äänityksiä Antestor esiintyi 3. heinäkuuta 1994 TV Norgen ohjelmassa BootlegTV, jossa nuoret saattoivat harjoitella äänittämistä ja videotuotantoa. Ohjelmassa esiintyi usein paikallisia norjalaisia yhtyeitä. Puolituntisen esiintymisensä aikana Antestor esitti viisi kappaletta tulevalta "Martyrium"-albumiltaan. Neljä albumin kappaletta julkaistiin australialaisen Rowe Productions -levymerkin kokoelmalevyllä "" vuonna 1996. Vasta vuonna 2000 yhtyeen nykyinen levy-yhtiö Endtime Productions julkaisi albumin uudelleen uusitun ulkoasun ja Kristian Wåhlinin (Necrolord) kansimaalauksen kera.


title: Martyrium

text: Tyyliltään "Martyrium" on black metal -vivahteista death-doom metalia. Tremoloriffeistä ja nopeammista kohdista huolimatta kappaleiden tempo nojaa enemmän hitaan doom metalin puoleen. Albumi sisältää teknisiä ja progressiivisia aineksia: "Depressed" alkaa flyygelin soitolla, jota seuraa "oikeaoppisesti laulettu hautajaissuruvirsi". Laulaja Martyrin ulosanti vaihtelee raastavasta black metal -vaikutteisesta kirkunasta korisevaan murinaan. Kappaleilla "Thoughts" ja "Mercy Lord" kuullaan naislaulua, josta vastaa vieraileva muusikko "Tora". "Thoughts" alkaa 2 minuutin hautajaismessua muistuttavalla urkuesityksellä, jota seuraa yhtyeen nopeampi blackened death-doom metal -ulostanti. "Mercy Lord" alkaa myös urkusäestyksellä ja esittää enemmän doom metaliin painottuvaa ilmaisua, ja naislaulu tulkitsee psalmia 51. Poiketen tyypillisistä black metal -albumeilla vierailevista naislaulajista Tora ei äänialaltaan ole sopraano. Musiikillisista eroista huolimatta "Martyriumia" nimitetään toisinaan black metal -albumiksi. "Depressed" alkaa alakuloisella, folk-henkisellä kosketinsoitinmelodialla. "Searching" on albumin nopeampia kappaleita, ja se julkaistiin "Cross Rhythms Extreme Music Sampler vol. 4." -kokoelmalevyllä.


title: Martyrium

text: "Martyrium" on yksi varhaisimpia norjalaisia extreme metal -julkaisuja, jolla on kristillisiä sanoituksia, siten albumia pidetäänkin merkittävänä kristillisenä metallialbumina. The Whipping Postin Joel Hemmerling antoi albumille 95 pistettä 100:sta ja nimittää albumin musiikkia yhtyeen muuta tuotantoa mielenkiintoisemmaksi. Hemmerling piti albumin parhaina puolina Kjetil Molnesin laulua sekä Lars Stokstadin ja Erling Jørgensenin kaksoiskitaratyöskentelyä. HM-lehden Jamie Lee Rake kirjoitti Endtime Productionsin uudelleenjulkaisemasta "Martyriumista" 2000, miettien, että tekivätkö albumin progressiiviset ainekset yhtyeestä vähälle huomiolle jääneen edelläkävijän varhaisissa Norjan äärimetallipiireissä:


title: Heinola 10

text: Heinola 10 on Apulannan kuudes pitkäsoitto. Ilmestyttyään albumi meni suoraan listaykköseksi ja pysyi siellä kolme viikkoa. Levy on myynyt platinaa ensimmäisenä Apulannan levynä. Levyltä julkaistiin singlenä kolme kappaletta: ”Reunallat”, (jonka singleversion nimi on ”Reunalla”), ”Viivakoodit” ja ”Kadut”. Viivakoodit-single myi platinaa ja Reunallakin kultaa.


title: Heinola 10

text: Kappale ”Reunallat” valittiin Radio Rockin ”1000 kaikkien aikojen kovinta rock-biisiä” -listan sijalle 884.


title: Heinola 10

text:
Albumilla yhtye siirtyi kappaleissaan edellisiltä albumeilta raskaammiksi. Nu metal-vaikutteet ilmenevät viisikielisen basson ja seitsemänkielisten kitaroiden kautta, eritoten kappaleissa "Reunallat" ja "Tunnit".
Albumin nimi on peräisin yhtyeen kotikaupungin Heinolan keskustaajaman postinumerosta 18100, joka kirjoitettiin ennen nykyisen postinumerojärjestelmän kehittämistä muodossa Heinola 10.


title: Heinola 10

text: Alun perin "Reunallat"-kappaleen nimi piti olla singleversiossakin oleva Reunalla. Yhtye kuitenkin huomasi että kaikki albumin kappaleet päättyvät t-kirjaimeen, päätettiin kappaleen nimeen lisätä t-kirjaimeen. Singlessä kappaleen nimi on kuitenkin oikeinkirjoitettu "Reunalla".


title: Heinola 10

text: Spotify-suoratoistopalvelussa kappale "Kaksoishuiput" tunnetaan nimellä "(Heinolan) Kaksoishuiput". Kappaleen nimi viittaa Kymijoen ja Ruotsalaisen yhtymäkohdassa sijaitsevaan Tähtiniemen siltaan, jonka 105-metrinen kaksoispyloni on yksi kaupungin tunnetuimmista maamerkeistä.


title: Leptospiroosi

text: Leptospiroosi eli Weilin tauti on vakava kuumetauti, jonka aiheuttavat "Leptospira icterohemorrhagiae" sekä eräät muut "Leptospira"-suvun spirokeetat. Näitä bakteereja levittävät monet jyrsijät, esimerkiksi rotat. Tauti itää yhdestä kolmeen viikkoa, minkä jälkeen tulee korkea kuume, lihassärkyjä, päänsärkyä, silmän sidekalvotulehdus, munuaisvaurioita, maksavaurioita, aivokalvontulehdus sekä sydänlihastulehdus. Tautia hoidetaan mikrobilääkkeillä, esimerkiksipenisilliinillä. Suomessa leptospiroosi on harvinainen.


title: Leptospiroosi

text: Tauti on saanut nimensä on sen aiheuttajan havaitsijan, saksalaisen lääkärin Adolf Weilin, mukaan.


title: Leptospiroosi

text: Koirille on kehitetty rokote leptospiroosia vastaan.


title: Eikä vielä ole edes ilta

text:
Eikä vielä ole edes ilta on Apulannan yhdeksäs studioalbumi. Se ilmestyi vuoden 2007 helmikuussa. Albumilta on julkaistu kultasingle ”Koneeseen kadonnut”, sekä promosinglenä kappaleet ”Viisaus ei asu meissä” ja ”Trauma”. Albumin musiikki on punk-vaikutteisempaa kuin Apulannan kolmella edellisellä albumilla. Albumilla on kuultavissa vaikutteita myös heavy metallista.
Albumin kaikki kappaleet säveltäneen ja sanoittaneen Toni Wirtasen mukaan albumin kappaleet käsittelevät jonkin verran mielenterveysongelmia. Lisäksi Wirtanen on sanonut, että kappaleiden sanat ovat olleet kaikkein vaikeimmat kirjoittaa koko Apulannan historiassa, ja että niiden tekemisessä kesti pitempään kuin missään muissa Apulannan sanoituksissa.


title: Eikä vielä ole edes ilta

text: "Eikä vielä ole edes ilta" nousi heti ilmestyttyään Suomen albumilistan ykköseksi ja oli kärjessä yhteensä neljä viikkoa. Se on myös myynyt platinaa viidentenä Apulannan albumina. Albumi voitti Parhaan Rock-Albumin Emma-palkinnon.


title: Eikä vielä ole edes ilta

text: Sävellykset ja sanat Toni Wirtanen, sovitukset Apulanta.


title: Shakti (hindulaisuus)

text: Shakti on hindulaisuudessa naispuolisen jumalallisen energian käsite. Lähes jokaisella hindulaisuuden jumalalla on oma shaktinsa, joka juontaa juurensa Purushan ja Prakritin käsitteestä: miespuolinen Prakriti on aine, ruumis, ja kaikki fyysinen, kun taas Purusha on henki, sielu ja kaiken energia. Yleistäen voidaan käyttää esimerkkinä sähköllä toimivaa konetta: shakti on virtalähde, jota ilman kone ei toimi. Tämän ansiosta hindujumaluuksia palvotaan lähes aina perheineen, koska ilman shaktia jumala on voimaton, ja ilman jumalia shaktikaan ei voi toimia.


title: Shakti (hindulaisuus)

text: Shaktismi on hindulaisuuden kolmanneksi suurin haara vaishnaviittien ja shaiviittien jälkeen. Sen edustajat palvovat shaktia itseään eli Devin (Suuren Jumalattaren) eri ilmenemismuotoja. Suositumpia näistä ovat tuhon ja suojeluksen jumalatar Kali, vaurauden jumalatar Lakshmi eri inkarnaatioineen (mm. Radha), viisauden ja musiikin jumalatar Sarasvati, sotaisa neitsytjumalatar Durga ja tämän lempeämpi, äidillinen muoto Parvati.


title: Rio Negro

text: Rio Negro eli ”Musta joki” ( ja ) on Etelä-Amerikassa virtaavan Amazonjoen sivujoki. Sen pituus on 2 230 kilometriä, ja se on suurin Amazonin pohjoispuolen sivujoista. Se on maailman suurin niin sanottu mustanveden joki. Tumman värinsä se saa kulkiessaan soiden ja rämeiden läpi. Rio Negron ja Amazonin nimellä Encontro das Águas tunnettu yhtymäkohta on vesimassojen värieroista johtuen turistinähtävyys.


title: Rio Negro

text: Rio Negro alkaa Kolumbiassa, jossa se tunnetaan nimellä Río Guainía. Joki mutkittelee Venezuelan ja Kolumbian rajalla ennen kuin se saavuttaa Brasilian.


title: Rio Negro

text: Veden korkeuden mittaukset aloitettiin Manausin kaupungissa, Rio Negron yhtymäkohdassa Amazonjokeen, vuonna 1902. Normaaliolosuhteissa Rio Negroa pitkin pääsee laivalla 700 kilometrin matkan, mutta vedenpinnan korkeus vaihtelee suuresti. Vuonna 2009 oli ennätystulvat, jolloin veden korkeus joessa oli lähes 30 metriä. Vuonna 2010 veden pinta taas oli alimmillaan mittausten aloittamisesta, vain 13,63 metriä. Se vaikeutti jo laivaliikennettä ja aiheutti ihmisille hätätilan, kun kalat kuolivat kuumuuteen ja ruoasta tuli pulaa.


title: Pekka Jylhä

text: Pekka Juhani Jylhä (s. 1. lokakuuta 1955 Toholampi) on suomalainen kuvanveistäjä ja Suomen Kuvanveistäjäliiton varsinainen jäsen. Vuodesta 2012 hän on ollut taiteilijaprofessori.


title: Pekka Jylhä

text: Jylhän tunnetuimpia teoksia on vuonna 2000 valmistunut Urho Kekkosen muistomerkki Helsingissä Finlandia-talon lähellä. Hän on tullut 2000-luvulla tunnetuksi myös installaatioista, joissa on elementteinä usein täytettyjä eläimiä, esimerkiksi täytetty valkoinen jänis ja peili. Eduskunnan lisärakennuksen teos "Kristallikruunu" oli ensimmäinen kristalliteos, sen jälkeen niitä on syntynyt lisää.


title: Pekka Jylhä

text: Jylhä opiskeli vuosina 1974–1976 Savonlinnan Taidelukiossa. Vuosina 1980–1986 hän opiskeli Taideteollisessa korkeakoulussa ja vuosina 1984–1987 Kuvataideakatemian kuvanveistolinjalla. Vuosina 1987–1988 Jylhä opiskeli Tukholman Kungliga Konsthögskolanissa. Jylhän debyyttinäyttely oli Vaasassa 1984.


title: Pekka Jylhä

text: Helmikuussa 2007 Jylhä esitti jo pitkään suunnittelemansa pissaavan Tom of Finland -tyyppisen patsaan pystyttämistä Helsinkiin "kunnianosoitukseksi kaikille vähemmistöille". Vuonna 2007 Jylhälle myönnettiin Pro Finlandia -mitali.Lähde:


title: Dia

text: Dia, joka tarkoittaa "kirkasta taivasta", on kreikkalaisessa mytologiassa Peirithooksen, lapiittien kuninkaan, äiti. Hänen puolisokseen mainitaan kuolevainen Iksion, mutta Peirithooksen isä saattoi olla myös Dian orin muodossa vietellyt ylijumala Zeus.


title: Esa-Pekka Mattila

text: Esa-Pekka Mattila (s. 7. maaliskuuta 1989 Espoo) on suomalainen vammaisurheilija, jonka lajina on pyörätuolikelaus. Vuonna 2006 Mattila voitti vammaisten maailmanmestaruuskisojen yhteydessä käydyn nuorisokilpailun 100 metrin pyörätuolikelauksessa Assenissa ajalla 16,00, sekä 400 metrin kelauksen ajalla 1,00.52. Seuraavana vuonna hän sijoittui avoimissa Sveitsin-mestaruuskisoissa 100 metrillä yhdeksänneksitoista ja 200 metrillä kahdenneksikymmenenneksi. Myöhemmin samana vuonna hän voitti vammaisurheilun SM-kisoissa hopeaa 100 metrin pyörätuolikelauksessa ajalla 15,98.


title: Esa-Pekka Mattila

text: Mattila kilpaili ensimmäisissä paralympialaisissaan Lontoossa 2012. Hän sijoittui 100 metrin alkuerässään kuudenneksi ajalla 14,99, eikä näin päässyt vammaluokkansa (T54) finaaliin. Aiemmin samana vuonna hän sijoittui samalla matkalla neljänneksi Stadskanaalissa kilpailluissa vammaisurheilijoiden EM-kilpailuissa. Hän kelasi siellä ajan 15,21.


title: Esa-Pekka Mattila

text: Mattilan edustama urheiluseura on Espoon Tapiot.


title: Messier 67

text: Messier 67 (M67, NGC 2682) on Kravun tähdistössä sijaitseva avoin tähtijoukko, jonka saksalainen tähtitieteilijä Johann Gottfried Koehler löysi vuonna 1779. Charles Messier löysi ja luetteloi sen itsenäisesti vuotta myöhemmin. Se sijaitsee noin 2 700 valovuoden päässä Maasta. Sen todellinen leveys on noin 10 valovuotta ja näennäinen läpimitta 30 kaariminuuttia.


title: Messier 67

text: M67 on yksi vanhimmista avoimista joukoista Linnunradalla. Sen ikä on tuoreimman arvion mukaan noin 4 miljardia vuotta, eli joukon tähdet ovat hieman Aurinkoa nuorempia. M67 on kuitenkin avoimeksi joukoksi poikkeuksellisen vanha, sillä useimmat joukot hajoavat alle miljardin vuoden ikäisinä ohikulkevien tähtien tai vuorovesivoimien aiheuttamien häiriöiden takia sekä tähtien linkoutuessa ulos joukosta. Ikänsä takia sitä onkin tutkittu paljon Auringon kaltaisten tähtien kehitystä selvitettäessä.


title: Messier 67

text: M67 koostuu yli 500 tähdestä. Yli 100 näistä ovat oman Aurinkomme kaltaisia pääsarjan tähtiä, mutta joukossa on myös lukuisia punaisia jättiläisiä. Lisäksi joukossa on noin 150 valkoista kääpiötä sekä 30 poikkeavaa sinistä tähteä ("blue stragglers"), joiden syntymekanismia ei tunneta tarkasti, mutta niiden epäillään muodostuvan pääsarjan tähtien sulautuessa yhteen, jolloin syntyvä raskas tähti on samanikäinen mutta muita kirkkaampi ja sinisempi.


title: Messier 67

text: Useimmat avoimet joukot sisältävät pääasiassa nuoria ja kuumia, sinisiä tähtiä. Koska M67 on poikkeuksellisen vanha, joukossa ei ole spektriluokkaa F kuumempia jäseniä em. poikkeavia tähtiä lukuun ottamatta. Tätä kuumemmat tähdet ovat jo viilentyneet pääsarjasta punaisiksi jättiläisiksi. Tähtien kirkkautta lämpötilan funktiona kuvaavassa Hertzsprungin-Russellin kaaviossa tämä näkyy jyrkkänä mutkana yläoikealle. Joukon edelleen vanhetessa tämä käännepiste siirtyy pääsarjaa myöten alaoikealle.


title: Messier 67

text: M67 näkyy Suomessa syyskuusta huhtikuuhun Kravun tähdistössä kohoten etelässä noin 40 asteen korkeudelle horisontista. Sen suhteellinen kirkkaus on +6.9, joten se on hyvissä olosuhteissa mahdollista nähdä paljaalla silmällä. Kiikareilla se näkyy paremmin, ja pienellä kaukoputkella on mahdollista erottaa yksittäisiä tähtiä.


title: Tuoksusimake

text: Tuoksusimake ("Anthoxanthum odoratum") on yleinen monivuotinen tuulipölytteinen heinä. Se tuoksuu kumariinilta.


title: Tuoksusimake

text: Tuoksusimake kasvaa yleensä 10–40 cm korkeaksi. Se heilimöi alkukesästä. Röyhy on tiivis, 3–5 cm pitkä ja kaartuva, josta heteet siirottavat selvästi ulos.


title: Tuoksusimake

text: Tuoksusimake kasvaa koko Euroopassa ja Venäjän länsiosissa. Etelä-Suomessa kasvaa yleisesti eteläntuoksusimaketta ("Anthoxanthum odoratum" subsp. "odoratum") ja Pohjois-Suomessa vastaavasti pohjantuoksusimaketta ("Anthoxanthum odoratum" subsp. "alpinum"). Jälkimmäistä pidetään usein omana lajinaan ("Anthoxanthum alpinum").


title: Tuoksusimake

text: Tuoksusimake pärjää kuivilla paikoilla, kuten kallioilla, mutta menestyy myös hikevillä mailla.


title: Hortensiat

text: Hortensiat ("Hydrangea") on Itä-Aasiassa ja Amerikassa luonnonvaraisena kasvava kukkakasvisuku, jossa on 70–75 lajia, joihin kuuluu köynnöksiä ja pieniä pensaita. Niitä kasvatetaan koristekasveina suurten kukintojensa takia. Suurin osa lajeista kasvaa luonnonvaraisina Kiinassa ja Japanissa.


title: Hortensiat

text: Hortensian kukat ovat yleensä valkoisia, punaisia tai sinertäviä. Joidenkin lajien kukkien väri riippuu maaperän happamuudesta tai alumiinipitoisuudesta.


title: Hortensiat

text: Hortensiat ovat suosittuja kasveja muun muassa kuvioistutuksissa.


title: Merimiespassi

text: Merimiespassi on merenkulkijan kansallinen henkilötodistus. Merimiespassi ei ole varsinainen ulkomaanpassi, mutta se oikeuttaa henkilön käymään ja viettämään aikaa maissa laivan ollessa satamassa. Sen sijaan jos vaihtaa satamassa laivasta toiseen, on mukana oltava myös virallinen varsinainen ulkomaanpassi tai Schengen-alueella henkilöllisyystodistus.


title: Merimiespassi

text: Ennen EU-kautta Suomessa käytössä oli myös nimellä esteettömyystodistus kulkenut asiakirja. Sitä käyttivät lähinnä merenkulkuoppilaat, joilla asevelvollisuus oli suorittamatta. Useimmissa valtioissa tällä asiakirjalla pääsi maihin vain esimiehen valvonnassa. Asiakirja poistui EU:n myötä käytöstä.


title: NHL-kausi 1984–1985

text: Kausi 1984–85 oli National Hockey Leaguen historian 68. kausi. Sen aikana pelattiin 80 runkosarjaottelua 21 joukkueen voimin. Stanley Cupin vei Jari Kurrin ja Wayne Gretzkyn edustama Edmonton Oilers, joka voitti toisen mestaruutensa. Loppuottelussa Oilers voitti Philadelphia Flyersin. Jari Kurri teki runkosarjan piste-ennätyksensä 135 tehopistettä (71 maalia ja 64 syöttöä).


title: NHL-kausi 1984–1985

text: "Selite: V = Voitot, H = Häviöt, T = Tasapelit, + = Tehdyt maalit, - = Päästetyt maalit, Pist. = Pisteet, RM = Rangaistusminuutit"


title: NHL-kausi 1984–1985

text: "Selite: O = Pelatut ottelut; M = Maalit; S = Syötöt; Pist. = Pisteet"


title: NHL-kausi 1984–1985

text: Edmonton Oilers teki lukuisia ennätyksiä vuoden 1985 pudotuspeleissä. Näihin lukeutui NHL:n ennätys 44 maalia kuuden ottelun sarjassa Chicago Black Hawksia vastaan läntisen konferenssin finaalissa. Myös Wayne Gretzky teki NHL-ennätyksen 30 syötöllään ja 47 tehopisteellään 18 ottelussa. Jari Kurri teki yhä voimassa olevan NHL:n pudotuspelien maaliennätyksen 19 osumallaan.


title: NHL-kausi 1984–1985

text: Edmonton 4, Philadelphia 1


title: Iksion

text: Iksion on kreikkalaisessa mytologiassa lapiittien, Thessalian vanhimman heimon, kuningas, ja joko Areen, Antionin tai huonomaineisen pahantekijä Flegyaan poika. Peirithoos oli hänen poikansa – tai poikapuolensa, jos Zeus oli hänen isänsä kuten tämä itse Heralle väittää. Iksion meni naimisiin Dian, Deioneuksen tyttären kanssa, ja lupasi apelleen arvokkaan lahjan. Hän ei kuitenkaan maksanut myötäjäisiä, joten Deioneus varasti joitakin Iksionin hevosista kostoksi. Iksion kätki närkästyksensä ja kutsui appensa juhlimaan kanssaan Larissaan. Kun Deioneus saapui paikalle, Iksion sysäsi hänet kuoppaan täynnä palavia hiiliä. Iksion tuli hulluksi tekonsa turmelemana. Lähiseutujen prinssit olivat niin loukkaantuneita tästä petoksesta ja vieraanvaraisuuden osoittamattomuudesta, että he kieltäytyivät suorittamasta rituaalia, joka puhdistaisi Iksionin syyllisyydestään (katso "katharsis"). Siitä lähtien Iksion eli lainsuojattomana ja kaikkien karsastamana. Tappamalla appensa Iksionista tuli ensimmäinen ihminen, joka oli syyllistynyt oman sukunsa murhaamiseen kreikkalaisessa mytologiassa. Jo tämä yksin takasi hänelle hirvittävän rangaistuksen.


title: Iksion

text: Zeuksen tuli kuitenkin sääli Iksionia, ja hän toi tämän Olympos-vuorelle esitelläkseen hänet muille jumalille. Sen sijaan, että Iksion olisi ollut kiitollinen, hän alkoi himota Heraa, Zeuksen puolisoa. Tämä oli jatkoa aiemmalle vierasvaran rikkomukselle. Zeus huomasi hänen aikeensa ja valmisti Heran muotoisen pilven, joka tuli tunnetuksi Nefelenä, ja huijasi Iksionin makaamaan tämän kanssa. Iksionin ja vale-Heran suhteesta syntyi Kentauros, joka Pelion-vuorella loi kentaurien lajin astumalla Magnesian tammoja.


title: Iksion

text: Iksion karkotettiin Olympokselta salaman saattelemana. Zeus käski Hermeen köyttää Iksionin tuliseen rattaaseen, jonka mukana Iksion pyörii ikuisesti raajat haralleen kiinnisidottuina; ainoastaan Orfeuksen soitettua lyyraansa se pysähtyi hetkeksi. Niinpä Iksion oli sidottu palavaan auringonkehrään ikuisesti, pyörien aluksi taivaankannen halki, mutta myöhemmin myytti siirsi paikan Tartarokseen.


title: Leoben

text: Leoben on kaupunki Itävallassa. Kaupungissa on asukkaita noin 26 000. Se on Grazin jälkeen Steiermarkin osavaltion toiseksi suurin kaupunki.


title: Leoben

text: Leobenin yliopisto on Itävallan tärkein kaivannaistoimintaan erikoistunut koulutuskeskus. Siellä sijaitsee myös Itävallan vanhin yhä toiminnassa oleva teatteri.


title: Omaguan kieli

text: Omagua on lähes sammunut tupi-kieli, jota puhuu noin 10–100 omaguaintiaania, jotka asuvat Iquitosin tienoilla Perussa. Aikoinaan sitä puhuttiin myös suuressa osassa Länsi-Brasiliaa, mutta nyt sen epäillään sammuneen siellä.


title: Omaguan kieli

text: Omaguan kielellä on kolme murretta:


title: Villach

text: Villach (, ), on kaupunki Itävallassa. Se on Klagenfurtin jälkeen Kärntenin osavaltion toiseksi suurin kaupunki. Kaupungin asukasluku on 61 662 (2017).


title: Villach

text: Villach sijaitsee Itävallan eteläosassa lähellä Italian ja Slovenian vastaisia rajoja. Kaupunki on tärkeä rautatie- ja autoliikenteen solmukohta.


title: Kodukaitse

text: Kodukaitse oli virolainen maanpuolustusjärjestö, joka perustettiin Neuvostoliitosta vapautumisen aikoihin. Nimi tarkoittaa kodinturvaa. Kodukaitse yhdistettiin myöhemmin Kaitseliitiin.


title: Coral Castle

text: Coral Castle () on korallikivistä tehty rakennelma Homesteadin kaupungissa Floridassa Yhdysvalloissa. Kivimuurin ympäröimällä alueella on jopa usean tonnin painoisista korallilohkareista tehtyjä rakennelmia ja veistoksia. Coral Castlen rakensi vuosina 1920–1940 latvialais-yhdysvaltalainen Edward Leedskalnin () oman kertomuksensa mukaan kotimaahansa Latviaan jääneen 16-vuotiaan rakastettunsa Agnesin kunniaksi.


title: Coral Castle

text: Syrjäänvetäytyvä Leedskalnin rakensi linnaansa lähinnä öisin ja tiettävästi yksin, käyttäen apunaan vain yksinkertaisia työkaluja, kuten taljoja ja vipuja. Leedskalnin ei elinaikanaan kertonut juuri mitään käyttämistään rakennusmenetelmistä. Hän ainoastaan väitti keksineensä, kuinka muinaiset egyptiläiset rakensivat pyramidinsa. Leedskalnin kuoli vuonna 1951.


title: Coral Castle

text: 50 kiloa painaneen ja tuberkuloosia sairastaneen Leedskalninin yksinäistä saavutusta on pidetty jopa tieteellisesti selittämättömänä. Yksikään tutkija ei kuitenkaan ole tiettävästi tutkinut Coral Castlea. Vastaavista keinoista siirrellä raskaita esineitä yksinkertaisin apuvälinein on useita dokumentoituja esimerkkejä. Yksi tunnetuiksi tulleista esimerkeistä on eläkkeelle jäänyt rakentaja Wally Wallington, joka on rakentanut kyseisillä tekniikoilla kopiota Stonehengestä. Coral Castlen rakennusaikana otetuissa valokuvissa esiintyy suuria kolmijalkoja, väkipyöriä ja vinssejä.


title: Bregenz

text: Bregenz on kaupunki Itävallassa. Se on Vorarlbergin osavaltion pääkaupunki. Bregenzissä on asukkaita noin 28 000.


title: Bregenz

text: Bregenz sijaitsee Bodenjärven itäisellä rannalla.


title: Metsäojitus

text: Metsäojitus on termi, joka viittaa pääasiassa soiden kuivattamiseen ojittamalla.


title: Metsäojitus

text: Vesilain mukaan ojitus on alueen käyttöä haittaavan veden poisjohtamista. Metsäojitus palvelee metsätaloutta. Ennen muuta sillä pyritään lisäämään puiden kasvualustan hapellisuutta säätelemällä maan vesipitoisuutta. Ilmanvaihdon varmentamisen ohella pohjaveden pinnan tasoa laskemalla saadaan puiden juurille lisää syvyyttä ja samalla puille ravinteita paksummasta maakerroksesta. Metsäojituksen seurauksena myös puun korjuuolosuhteet usein paranevat.


title: Metsäojitus

text: Suometsien ojituksessa käytetään sekä avo-ojia että salaojia. Ojastot rakentuvat ojitusalueelle haarautuvista kuivatusojista eli sarkaojista, jotka tuovat vettä aluetta halkovaan kokoojaojaan. Sarkaojia ympäröi aluetta kiertävä niskaoja, valtaoja taas siirtää veden pois alueelta. Avo-ojat ovat yleensä syvyydeltään 60 sentistä metriin. Aina 1950-luvulle saakka ojitus tehtiin Suomessa pääosin lapiotyönä. Nämä ojat ovat säilyneet hyväkuntoisina.


title: Metsäojitus

text: Sodan jälkeen kokeiltiin lyhyen ajan ojitusta räjäyttämällä, mutta tulokset olivat huonot ja menetelmästä luovuttiin. Ojajyrsin kehitettiin 1960-luvulla. Sillä syntyi kapeita ojia ja se sopi parhaiten kivettömille ja paksuturpeisille maille, mutta käyttö jäi vähäiseksi. Eniten käytetty ojitustapa 1950-luvun puolivälistä 1960-luvun loppupuolelle oli auraus, menetelmänä nopea ja edullinen. Kuivatustulokset eivät kuitenkaan olleet parhaat mahdolliset mm. aurauspalteiden takia. Ojien kokoa oli lisäksi vaikea muuttaa ja ojien risteyskohdat piti viimeistellä lapiolla tai kaivurilla.


title: Metsäojitus

text: Ns. konekaivu eli traktorikaivurilla tehty ojitus tuli Suomessa vallitsevaksi 1960-luvun lopussa, se on nopea ja joustava työtapa. Muotokauhalla saadaan haluttu ojan muoto ja koko. Ojanteko kaivinkoneella on yleisimpiä tapoja nykyään, varsinkin kunnostusojituksissa. Kaivinkone on traktoria tehokkaampi, mm. koska se pyörii akselinsa ympäri ja voi kulkea kunnostettavan ojan päällä.


title: Metsäojitus

text: Metsäojitusta on myös kritisoitu, mm. että se pilaa tai tuhoaa suon ekosysteemejä ja hillapaikkoja, likaa vesistöjä ja hävittää kalojen kutupaikkoja, karkottaa riistan sekä vapauttaa turpeesta hiiltä ilmakehään. Suuret ojat haittaavat myös retkeilyä ja marjastusta toimimalla kulkemisen esteinä maastossa. Varsinkin soiden ojituksen metsätaloudellisia etuja on arvosteltu toteamalla, että se on kallista eikä silti tuota kunnon puustoa.


title: Metsäojitus

text: Ojien kaivumaista lähteekin aina kiintoainesta, joka voi aiheuttaa erilaisia haittoja pintavesistöissä. Ojituksen yhteydessä kiintoaines pyritään sitomaan erilaisin keinoin, kuten kaivujärjestyksen ja -suunnan valinnoilla, lietekuopilla, tekemällä kaivukatkoja sekä rakentamalla pintavalutuskenttiä ja sakeutusaltaita. Laskuojia ei koskaan kaiveta kiinni luonnonvesistöihin. Ojituksessa vapautuu kiintoainesten lisäksi ravinteita (typpi, fosfori, kalium), joiden huuhtoutumisen estäminen on vaikeampaa.


title: Metsäojitus

text: Ojitusta rajoittavat nykyään mm. (PEFC metsäsertifiointi), luonnonsuojelulain suojelemat metsätyypit sekä metsälain määrittelemät erityisen tärkeät tai muuten arvokkaat elinympäristöt.


title: Metsäojitus

text: Jokia ja järviä kuivatettiin Suomessa jo 1800-luvulla, mutta varsinainen metsäojittaminen alkoi vasta 1850-luvun paikkeilla. Valtion tukemaa metsäojitusta on toteutettu 1900-luvun alusta.


title: Metsäojitus

text: Metsäinventoinnin perusteella suometsien kokonaistilavuus oli vuodesta 1951 vuoteen 1953 tehtyjen selvitysten mukaan noin 250 miljoonaa kuutiota ja vuosien 1986 - 1994 inventoinnin mukaan 365 miljoonaa kuutiometriä. Kokonaiskasvu oli siis lähes kaksinkertaistunut kyseisenä aikana.


title: Metsäojitus

text: Nykyisin pääosa metsäojittamisesta on kunnostusojitusta, jossa vanhoja ojituksia isonnetaan ja parannetaan. Kunnostuksen syynä ovat mm. että ajan myötä ojien ympäristöjen maakerrokset painuvat, kasvillisuus tai hakkuutähteet tukkivat ojia, ojien luiskat sortuvat tai ojat syöpyvät tai liettyvät. Kunnostusta voidaan tehdä perkaamalla eli vanhojen ojien puhdistuksella ja syventämisellä, tai täydennysojituksella vanhojen ojien väliin. Perkaus on halvempaa, täydennysojitus saattaa lisäksi hankaloittaa puunkorjuuta ja pienentää kasvualaa.


title: Metsäojitus

text: Osia ojitetuista suometsistä on ennallistettu, esimerkiksi Olvassuon luonnonpuiston alueella Utajärvellä on ennallistettu suon laitaan aikoinaan kaivettuja suuria valtaojia.


title: Messier 41

text: Messier 41 (M41, NGC 2287) on Ison koiran tähdistössä sijaitseva avoin tähtijoukko, jonka Giovanni Batista Hodierna löysi ennen vuotta 1654. Charles Messier lisäsi sen luetteloonsa vuonna 1765. Se on noin 25 valovuoden levyinen ja sijaitsee 2 200 valovuoden päässä Maasta. Se sisältää noin 100 tähteä.


title: Messier 41

text: M41:n suhteellinen kirkkaus on +4.1, joten se erottuu jopa paljaalla silmällä 4 astetta etelään Siriuksesta. Havainnointia haittaa tosin kohteen matala korkeus, joka etelässä on parhaimmillaan vain 10 astetta.


title: Van (Turkki)

text: Van (kurdiksi: Wan tai وان) on kaupunki Turkissa, jossa kuitenkin suurin osa asukkaista on kurdeja. Kaupunki sijaitsee maan itäosassa Vanjärven itäisellä rannalla ja on samannimisen maakunnan pääkaupunki. Vuoden 2000 väestönlaskennassa kaupungissa oli 284 464 asukasta, vuonna 2010 arvioitu kaupungin asukasluku on noin 355 000.


title: Van (Turkki)

text: Kaupungin tärkein nähtävyys on järven rannalla sijaitseva Vanin linna. Lisäksi Akdamarin saarella Vanjärvellä sijaitsee 900-luvulla rakennettu armenialainen kirkko. Van tunnetaan myös matoistaan ja hopeaseppien töistä.


title: Van (Turkki)

text:
Lokakuussa 2011 maanjäristys surmasi jopa tuhat ihmistä Vanin ja Ercişin kaupungeissa.
Turkin pääministeri Recep Tayyip Erdoğan myönsi virheet avustustöissä.
Toisen maanjäristyksen jälkeen kurdit vaativat Wanin alueen kuvernöörin eroa, johon Turkin armeija vastasi kyynelkaasulla mielenosoittajia vastaan.


title: Blue Bell Hill

text: Blue Bell Hill on North Downsiin kuuluva kukkula ja samanniminen kylä Kentin kreivikunnassa kaakkois-Englannissa. Se sijaitsee Maidstonen ja Rochesterin välissä. High Speed 1 -rata kulkee tunnelissa Blue Bell Hillin ali. Kukkulan huippu on 160 metrin korkeudella merenpinnasta.


title: Blue Bell Hill

text: Blue Bell Hillin lounainen rinne on Site of Special Scientific Interest sillä kasvavien harvinaisten kasvilajien vuoksi. Kukkulalla on myös kivikautisia arkeologisia kohteita. 1700- ja 1800-luvuilla kukkulasta louhittiin liitukiveä.


title: Blue Bell Hill

text: Useat henkilöt ovat kertoneet nähneensä Blue Bell Hillillä aaveen. Tapauksen kokeneet kertovat tapahtumien edenneen yleensä seuraavasti: Kun he ovat olleet ajamassa autolla kukkulan ohi, on tienvarressa ollut nuori tyttö liftaamassa. Kun auto on pysäytetty, tyttö on pyytänyt kyytiä läheiseen Maidstonen kylään, jossa hänen on määrä mennä naimisiin seuraavana päivänä. Ennen kylää naisen on kuitenkin huomattu kadonneen auton kyydistä (samalla kun auto on liikkunut). Tytön ilmoittamassa osoitteessa asuu aviopari, jonka tytär kuoli liikenneonnettomuudessa 19. marraskuuta 1965, päivää ennen omia häitään. Vuonna 1994 kaikkiaan neljä autoilijaa kertoi ottaneensa tytön kyytiin samaiselta paikalta. Kaikki tunnistivat tytön, kun heille näytettiin vuonna 1965 kuolleen tytön kuvaa. Katoavasta liftarista kertovia tarinoita tunnetaan eri puolilta maailmaa.


title: Hypoteekkiyhdistys

text: Hypoteekkiyhdistys on Suomen laissa määritelty jäsentensä omistama keskinäinen luottolaitos. Yhdistyksen lainanottajat ovat samalla sen jäseniä. Hypoteekkiyhdistys ei jaa voittoa jäsenilleen. Voitto käytetään liiketoiminnan kehittämiseen jäsenten parhaaksi ja vakavaraisuuden ylläpitämiseksi.


title: Hypoteekkiyhdistys

text: Hypoteekkiyhdistyksen toimintaa sääntelevät luottolaitoksista annetut lait ja viranomaismääräykset sekä erityislakina "laki hypoteekkiyhdistyksistä". Toimintaa valvoo Finanssivalvonta. Yhdistyksen tunnistaa sen nimessä olevasta sanasta "hypoteekkiyhdistys".


title: Hypoteekkiyhdistys

text: Hypoteekkiyhdistysten alkuperäinen tarkoitus vuoden 1859 lain mukaan oli myöntää kiinnitysluottoa maatalouden edistämiseksi.


title: Hypoteekkiyhdistys

text: Suomessa toimii yksi hypoteekkiyhdistys, 1860 perustettu Suomen Hypoteekkiyhdistys.


title: Kama (ase)

text: Kama on okinawalaisessa kobujutsussa (kobudo) käytetty noin 50 cm pitkä keppi, jonka päässä on terä sirpin lailla. Kamoja käytetään yleensä pareittain. Muita kobudo-aseita ovat muun muassa bo, jo, tambo, tanto, sai ja tonfa.


title: Kama (ase)

text: Kamoja on käytetty itä- ja länsimaissa jo vuosisatoja heinän yms. niittämiseen. Okinawalaisille talonpojille kama osoittautui arvokkaaksi puolustautumisaseeksi, kun japanilaiset kielsivät kaikki aseet. He kaivoivat kamansa esille ja teroittivat ne partaveitsenteräviksi. He kehittivät puolustukseen liikesarjoja joissa he käyttivät kahta kamaa. Monelle samuraille kävi huonosti kun he kiusasivat puolustuskyvyttömältä vaikuttavaa talonpoikaa. Useiden muiden aseiden tavoin kamakin on herännyt uudelleen henkiin nykykamppailulajien parissa.


title: Työoikeus

text: Työoikeus on yksityisoikeuteen kuuluva oikeudenala, jonka tehtävänä on määrittää ja täsmentää työsuhteeseen liittyviä oikeudellisia kysymyksiä. Näitä ovat muun muassa työsuhteen aloittaminen; kysymykset työajoista ja vuosilomista; työntekijän ja työnantajan oikeuksista ja velvollisuuksista; työsuhteen lopettamisesta sekä yt-menettelystä. Työoikeus on eriytynyt sopimusoikeudesta omaksi oikeuden haarakseen, koska lainsäätäjä on halunnut antaa työsuhteessa erityistä painoarvoa työntekijän oikeusturvalle. Työoikeuden rinnalla on oma oikeudenalansa virkamiesoikeus, joka käsittelee kunnan ja valtion virkamiesten julkisoikeudellisia palvelussuhteita. 1990-luvulta lähtien nämä kaksi oikeudenalaa ovat lähestyneet ja suurin osa määräyksistä on erittäin lähellä toisiaan.


title: Työoikeus

text: Työoikeuteen kuuluu Suomen laissa sekä pakottavia että dispositiivisia eli tahdonvaltaisia säännöksiä. Lisäksi on säännöksiä, joista voi poiketa vain työehtosopimuksilla (semidispositiivisuus). Työsopimuslaki (TSL, 55/2001) on työoikeuden yleislaki, jonka rinnalla on useita erityislakeja kuten vuosiloma-, työaika-, työturvallisuus- ja yhdenvertaisuuslaki. Muita velvoittavia normeja työsuhteessa usein ovat työehtosopimukset, yhteistoimintalain mukaisesti neuvoteltavat työsäännöt ja varsinainen työsopimus. Sovellettavaksi voi tulla myös vakiintunut tapa ja käytäntö sekä työnantajan direktiovallan nojalla antamat määräykset töistä ja työmenetelmistä.


title: Työoikeus

text: Virkamiesoikeudessa perussäännöksinä ovat valtion virkamieslaki (750/1994) sekä laki kunnallisesta viranhaltijasta (304/2003), jotka korvaavat valtion ja kuntien viranhaltijoilla työsopimuslain määräykset.


title: Työoikeus

text: Työsopimus voidaan tehdä suullisesti, kirjallisesti tai sähköisesti. Alle 18-vuotiaan oikeudesta tehdä työsopimus sekä nuoren työntekijän huoltajan oikeudesta purkaa alaikäisen tekemä työsopimus säädetään nuorista työntekijöistä annetussa laissa. Vajaavaltaiseksi julistettu tai henkilö, jonka toimintakelpoisuutta on holhoustoimesta annetun lain nojalla rajoitettu, voi tehdä ja päättää itse työsopimuksensa. Työsopimus on kestoltaan joko "toistaiseksi voimassa" tai "määräaikainen". Oletuksena työsopimus on voimassa toistaiseksi, jollei sitä ole perustellusta syystä tehty määräaikaiseksi. Tällaisia syitä ovat esimerkiksi työn luonne, harjoittelu tai sijaisuus. Työsuhteeseen voi sisältyä maksimissaan 4 kuukauden koeaika (korkeintaan 6 kuukautta, jos työhön liittyy yhtäjaksoinen koulutus), jolloin työsopimus voidaan molemmin puolin purkaa, mutta ei epäasiallisin perustein. Määräaikaista työsuhdetta ei kumpikaan osapuoli voi yksipuolisesti irtisanoa, mutta yli viideksi vuodeksi tehty määräaikainen työsuhde muuttuu toistaiseksi voimassa olevaksi kestettyään viisi vuotta.


title: Työoikeus

text: Työsuhdetta on kuvattu oikeuskirjallisuudessa kestovelkasuhteeksi. Sekä työntekijällä että työnantajalla on lain nojalla useita oikeuksia ja velvollisuuksia työsuhteeseen liittyen. Sopimusosapuolina heitä koskevat yleiset sopimusoikeudelliset velvoitteet sekä työoikeuteen liittyvät erityisvelvoitteet. Työsopimusta tehtäessä työnantajalla on tiedonantovelvollisuus työntekijälle, jos siinä sovelletaan jotain työehtosopimusta. Työnantajan päävelvoite on vastikkeen ja sivuetujen maksaminen tehdystä työstä ja työntekijällä on henkilökohtainen työntekovelvoite työnantajan lukuun ja hyväksi. Työntekijän tärkein oikeus on saada tehdystä työstä vastike eli palkka. Työnantajalla on huolenpitovastuu, joka kohdistuu erityisesti työturvallisuuden varmistamiseen; toisaalta hänellä on myös edellä mainittu direktio-oikeus tämän velvollisuuden toteuttamiseksi. Työntekijällä on kuuliaisuusvelvoite noudattaa määräyksiä ja uskollisuus- eli lojaliteettivelvoite olla ottamatta samalla toista työtä, joka on työnantajalle haitaksi.


title: Työoikeus

text:
Työsuhde voidaan päättää:
Lomauttamalla, jolloin työnteko ja palkan maksaminen keskeytetään toistaiseksi tai määräajaksi lakkauttamatta kuitenkaan työsuhdetta. Lomautus voi tapahtua myös osittaisena vähentämällä työaikoja. Lomautuksen aloittaminen tulee toteuttaa YT-lain puitteissa.


title: Työoikeus

text: Irtisanomalla, jonka voi tehdä sekä työnantaja että työntekijä koska vain. Se on tavallisin työsuhteen lopettamiskeino, joka sisältää työsopimuslain mukaan määräytyvän irtisanomisajan. Irtisanominen tulee tehdä tarkasti lain puitteissa. Työnantajalla tulee irtisanoakseen olla kollektiivinen irtisanomisperuste (taloudellinen tai tuotannollinen) tai henkilökohtainen irtisanomisperuste (asiallinen ja painava syy). Työntekijä saa individuaalisuojaa työnantajaa vastaan - vain lainsäädännöstä johtuvien olennaisten työsuhdetta koskevien velvoitteiden rikkominen ja laiminlyönti tai työntekoedellytysten olennainen muuttuminen, jolloin työntekijä ei enää kykene selviytymään työtehtävistään, oikeuttaa työntekijän henkilöön liittyvään irtisanomisperusteeseen. Väliaikainen vamma tai sairaus, osallistuminen lailliseen työtaistelutoimenpiteeseen tai poliittiset, uskonnolliset ym. mielipiteet eivät ole asiallisia ja painavia irtisanomisperusteita. Työnantajan on toimitettava irtisanominen kohtuullisessa ajassa saatuaan tiedon irtosanomisen perusteesta. Sekä irtisanomismenettelyssä että purkumenettelyssä on työntekijällä oikeus tulla kuulluksi ja sanoa oma mielipiteensä asiasta sekä hänelle on toimitettava henkilökohtaisesti työsopimuksen päättämisilmoitus.


title: Työoikeus

text: Purkamalla, jolloin siihen täytyy olla erittäin painava syy. Tällaisia syitä ovat esimerkiksi toistuneet törkeät teot ja laiminlyönnit, epäasiallinen käytös sekä rikokset (myös vapaa-ajalla). Työsopimusta on oikeus pitää purkaantuneena, jos työntekijä on poissa 7 päivää ilman, että hän ilmoittaa pätevää syytä siihen työnantajalle (sama toimii myös toisin päin). Purkuperusteesta on ilmoitettava 14 päivän kuluessa siitä, kun sopijapuoli sai tiedon purkamisperusteen täyttymisestä, muuten purkamisoikeus raukeaa. Työsuhde päättyy välittömästi purkuilmoitukseen, jolla on mahdollistettu epätoivotun työsuhteen pikainen lopettaminen ilman irtisanomisaikoja.


title: Työoikeus

text: Perusteettomasta työsopimuksen päättämisestä työnantajan on maksettava työntekijälle korvausta 3-24 kuukauden palkkaa vastaava määrä sekä selvitettävä työsuhteen jatkamisen edellytykset.


title: Työoikeus

text: Virkasuhde on julkisoikeudellinen palvelussuhde, jossa valtio tai kunta on työnantajana ja virkamies tai viranhaltija työn suorittajana.


title: Lasarus

text: Betanian Lasarus oli "Johanneksen evankeliumin" 11. ja 12. lukujen mukaan Betanian Martan ja Marian veli, jonka Jeesus herätti kuolleista. Johanneksen mukaan Jeesuksen suorittama ihme johti siihen, että ylipapit ja fariseukset päättivät surmata Jeesuksen. Jeesus siirtyi oleskelemaan opetuslapsineen lähelle autiomaata, Efraim-nimiseen kaupunkiin, mutta palasi sieltä Betaniaan Lasaruksen ja hänen sisartensa luo kuusi päivää ennen pääsiäistä.


title: Lasarus

text: Johanneksen evankeliumin mukaan Martta ja Maria lähettivät Lasaruksen sairastuttua Jeesukselle pyynnön, että tämä tulisi parantamaan Lasaruksen. Evankeliumin kirjoittaja arvelee Jeesuksen viivyttäneen tuloaan tarkoituksellisesti, jotta Lasarus olisi varmasti kuollut ennen hänen saapumistaan. Kun Jeesus vihdoin tuli, Lasarus oli maannut haudassa jo neljä päivää. Jeesus meni haudalle, rukoili Jumalaa ja huusi tämän jälkeen: "Lasarus, tule ulos!" Kuollut mies tuli ulos kädet ja jalat käärinliinoihin sidottuina ja kasvot peitettyinä. Lasarus palasi henkiin ja Jeesus aterioi myöhemmin perheen kanssa Betaniassa.


title: Lasarus

text: Lasaruksen tarina on Jeesuksen tekemäksi kerrotuista ihmeistä dramaattisin ja tätä taustaa vasten on yllättävää, että se mainitaan vain "Johanneksen evankeliumissa". "Luukkaan evankeliumissa" esiintyvä Lasarus on eri henkilö.


title: Lasarus

text: Perimätiedon mukaan Lasarus lähti myöhemmin lähetystyöhön Kyprokselle, jossa Paavali ja Barnabas vihkivät hänet nykyisen Lárnakan paikalla sijainneen Kitionin kaupungin piispaksi. Lasarus toimi Kitionissa 30 vuotta ja kaupungista tuli myös tämän lopullinen hautapaikka. Haudan paikalla on nykyisin Pyhän Lasaruksen kirkko.


title: Lasarus

text: Ortodoksisessa kirkossa Lasarukselle on omistettu palmusunnuntaita edeltävä päivä, "Lasaruksen lauantai".


title: Lasarus

text: Lasaruksen mukaan ovat saaneet nimensä Lasarus-ilmiö, elintoimintojen odottamaton palautuminen, sekä Lasarus-veljet, eräs kristillinen yhteisö.


title: Orosháza

text: Orosháza on kaupunki Unkarin kaakkoisosassa sijaitsevassa Békésin läänissä. Kaupungin pinta-ala on 202,22 neliökilometriä ja asukkaita on 30 032 (2009). Orosháza on merkittävä koulutuksen, kulttuurin ja vapaa-ajan keskus. Kaupungissa sijaitsee myös muun muassa suuri arboretum (Rágyánszky), jossa voi nähdä yli 2 000 kasvilajia.


title: Marko Anttila

text: Marko Anttila (s. 27. toukokuuta 1985 Lempäälä) on suomalainen jääkiekkoilija, joka pelaa KHL-joukkue Jokereissa. Hän on pelipaikaltaan oikea laitahyökkääjä. Anttila on peräti 203 cm pitkä ja 104 kg painava. Hän on KHL:n tämän hetken pisin pelaaja, Suomen A-maajoukkueen kaikkien aikojen pisin pelaaja sekä kaikkien aikojen pisin suomalainen olympiaurheilija talvikisoissa. Anttila on yleisesti tunnettu työteliäänä pelaajana, joka menee vastustajien ihon alle, on käyttökelpoinen alivoimalla sekä myös suhteellisen hyvä hyökkäyspäässä. Hän laukoo oikealta.


title: Marko Anttila

text: Anttila on Lempäälän Kisan kasvatti. Hän siirtyi 12-vuotiaana Tampereen Ilvekseen, josta ilman paikkaa joukkueen nuoremmissa C-nuorissa jäänyt Anttila palasi kahden kauden jälkeen takaisin LeKiin. Hän pelasi LeKin miesten joukkueessa ensimmäistä kauttaan II-divisioonaa kaudella 2003–2004, jonka jälkeen Chicago Blackhawks varasi Anttilan todellisena yllätyksenä yhdeksännellä kierroksella 260. pelaajana . Hänen varauksensa herätti paljon keskustelua. Anttila liittyi samana kesänä ennen varaustaan Ilveksen A-nuorten harjoitusvahvuuteen. Blackhawks kiinnostui hänestä, kun Ilveksen valmentaja Juha Pajuoja vinkkasi Anttilasta Blackhawksin kykyjenetsijä Sakari Pietilälle. Anttila on toistaiseksi ainoa suomalaiskiekkoilija, joka on varattu NHL:ään Mestistä alemmalta miesten sarjatasolta.


title: Marko Anttila

text: Kaudeksi 2004–2005 Anttila siirtyi Tampereen Ilveksen A-nuoriin. Hän nousi samalla kaudella myös Ilveksen SM-liigajoukkueeseen, jossa Anttila pelasi 28 runkosarja- ja kolme playoff-ottelua tehopistein 2+1=3. Hän teki liigadebyyttinsä jo kauden avauskierroksella 16. syyskuuta 2004 paikallisottelussa Tapparaa vastaan. Anttilan liigauran avausmaali syntyi 9. tammikuuta 2005 JYPiä vastaan. Hänen osumansa ratkaisi Ilveksen 3–0-voittoon päättyneen ottelun ja Anttila palkittiin ottelun "Ilta-Sanomien" yhden tähden tähtipelaajana. Noin puolet kaudestaan hän pelasi kuitenkin vielä Ilveksen A-nuorissa, joiden toiseksi paras maalintekijä Anttila oli Antti Ruotsalaisen jälkeen 14 osumallaan. Hän muodosti kevään 2005 pudotuspeleissä hyvän tutkaparin Perttu Lindgrenin kanssa ja voitti kauden päätteeksi A-nuorten Suomenmestaruuden.


title: Marko Anttila

text: Kaudet 2005–2006 ja 2006–2007 Anttila pelasi lähinnä Ilveksen nelosketjussa. Hänen ensimmäinen kokonainen SM-liigakautensa 2005–2006 toi 50 runkosarja- ja neljässä playoff-ottelussa tehot 4+3=7. Kesken kauden 2006–2007 hänen pelinumeronsa vaihtui 16:sta 61:ksi, kun Jorma Peltosen pelinumero 16 jäädytettiin 23. syyskuuta 2006. Anttilan kausi sujui kuitenkin odotuksiin nähden osaksi varusmiespalveluksenkin takia varsin heikosti, kun hän teki runkosarjassa vain neljä tehopistettä. Huhtikuussa 2007 Anttila teki vuoden mittaisen jatkosopimuksen joukkueen kanssa.


title: Marko Anttila

text: Kaudella 2007–2008 Anttila paransi kokonsa käyttöä sekä myös pistetiliään edellisistä kausista tehtyään 56 runkosarjaottelussa tehot 14+9=23. Hän jakoi Ilveksen sisäisen maalipörssin voiton Toni Koiviston ja Vesa Viitakosken kanssa. Anttila teki joukkueen kanssa kaksivuotisen jatkosopimuksen helmikuussa 2008. Kaudella 2008–2009 häneen kohdistui suuret odotukset, mutta alkukauden loukkaantumiset vaikuttivat negatiivisesti Anttilan itseluottamukseen. Tehopisteitä syntyi lopulta 22. Häneltä odotettiin paljon taas kaudella 2009–2010. Anttilan kausi oli varsin kaksijakoinen, kun varsinkin kevätkaudella hän esitti tuskaisempia otteita. Anttila onnistui kuitenkin parantamaan SM-liigan yhden kauden piste-ennätystään tehtyään runkosarjassa 26 tehopistettä. Toukokuussa 2010 hän teki kaksivuotisen jatkosopimuksen Ilveksen kanssa.


title: Marko Anttila

text: Anttila kärsi kaudella 2010–2011 sekä kylki- että nilkkavammoista, jonka takia hän pelasi runkosarjassa vain 33 ottelua. Toivuttuaan jälkimmäisestä nilkkavammastaan Anttila kuului kevätkaudella Ilveksen parhaimmistoon.


title: Marko Anttila

text: Seitsemän Ilveksessä vietetyn vuoden jälkeen Anttila siirtyi vuoden mittaisella sopimuksella Turun Palloseuran riveihin kaudeksi 2011–2012. Uusia tuulia uralleen hakenut Anttila kuului kauden positiivisimpiin yllättäjiin ja paransi SM-liigan yhden kauden piste-ennätystään tehoilla 14+22=36, joilla hän oli TPS:n toiseksi paras pistemies Tomáš Plíhalin kanssa. Anttila muodosti kauden aikana toimivan tutkaparin Ville Vahalahden kanssa. Helmikuussa 2012 hän teki vuoden mittaisen jatkosopimuksen joukkueen kanssa.


title: Marko Anttila

text: Kaudella 2012–2013 Anttila teki viimeisimmän SM-liigan yhden kauden piste-ennätyksensä tehoilla 17+24=41, joilla hän oli TPS:n paras pistemies. Anttila voitti myös joukkueen sisäisen tehotilaston lukemalla +9. Hänen kauttaan pidettiin myös lopullisena läpimurtona, osaksi myös siksi, että laukaustarkkuudestaan kritisoitu Anttila onnistui tekemään maaleja paremmalla prosentilla edellisiin kausiin verrattuna.


title: Marko Anttila

text: Anttila siirtyi kaudeksi 2013–2014 KHL-joukkue Metallurg Novokuznetskiin. Hän pelasi 16 runkosarjaottelua tehopistein 2+4=6, kunnes joukkue asetti hänet siirtolistalle marraskuussa 2013. Koska mikään muu KHL-joukkue ei tehnyt Anttilan kanssa sopimusta kahden vuorokauden aikana, hänet siirrettiin Metallurgin farmijoukkue Ariada Volžskiin, VHL:ään. Anttila pelasi siellä kuusi ottelua, kunnes hänen sopimuksensa purettiin Metallurgin kanssa. Viikkoa myöhemmin Anttila siirtyi loppukauden kattavalla sopimuksella Ruotsiin ja SHL:n nousijajoukkue Örebro HK:n riveihin. Hän pelasi loppukaudella vain 22 ottelua, mutta 13 osumaa riitti kuitenkin joukkueen sisäisen maalipörssin toiseen sijaan. Anttilan kausi päättyi lopulta polvivammaan helmikuussa 2014. Maaliskuussa hän teki kaksivuotisen jatkosopimuksen Örebron kanssa.


title: Marko Anttila

text: Kaudella 2014–2015 Anttila oli 14 osumallaan Örebron kolmanneksi paras maalintekijä Daniel Vikstenin kanssa.


title: Marko Anttila

text: Kaudeksi 2016–2017 Anttila siirtyi vuoden mittaisella sopimuksella KHL-joukkue Jokereihin. Tammikuussa 2017 hän solmi seuran kanssa kaksivuotisen jatkosopimuksen kevääseen 2019 saakka.


title: Marko Anttila

text: Joulukuussa 2018 Anttila solmi Jokereiden kanssa kaksivuotisen ja kevääseen 2021 ulottuvan jatkosopimuksen.


title: Marko Anttila

text: Anttila edusti Suomea Pyeongchangin olympiakisoissa 2018, jolloin hänestä tuli kaikkien aikojen pisin suomalainen olympiaurheilija maastohiihtäjä Juha Miedon (197 cm) jälkeen. Myös Suomen joukkueen maalivahti Mikko Koskinen (200 cm) oli Mietoa pidempi. Anttila pelasi myös MM-kilpailuissa vuosina 2013 ja 2018. Yhteensä hän on pelannut 74 A-maaottelua tehopistein 6+18=24. Anttila teki A-maajoukkuedebyyttinsä 4. huhtikuuta 2008 Riiassa Latviaa vastaan, kun hänet oli valittu Suomen ensimmäiseen MM-leiriryhmään. Anttila putosi alustavasta MM-ryhmästä lopulta viimeisten joukossa Czech Hockey Gamesin jälkeen.


title: Marko Anttila

text: Anttila on Suomen A-maajoukkueen kaikkien aikojen pisin pelaaja.


title: Marko Anttila

text: Markon pikkuveli Jukka Anttila on pelannut maalivahtina alemmissa sarjoissa.


title: Johan Stålbom

text: Johan Stålbom (1712 Uusimaa – 1777 Orräng, Grebon pitäjä, Itä-Götanmaa, Ruotsi) oli suomalainen taidemaalari.


title: Johan Stålbom

text: Stålbom muutti Ruotsiin, jossa hän työskenteli etupäässä Itä-Götanmaalla ja Linköpingissä. Hän meni Tukholmaan maalarinoppiin ja 1733 ensin Johan Paschin oppilaaksi ja sitten Lorenz Pasch vanhemman oppilaaksi. Hänen vaiheistaan tiedetään vain, että hän asui Itä-Götanmaalla viimeistään 1740-luvulla. Linköpingin hiippakunnankirjastossa on muun muassa hänen muotokuvansa M. Lidénistä ja H. Sparschuchista ja konsistorissa muotokuva A. O. Rhyzeliuksesta ja P. Fileniuksesta. Pääosa teoksista on sukukokoelmissa Itä-Götanmaalla. Suomessa on vain pari hänen teostaan. Parhaissa töissä näkyy taitava piirtäminen ja voimakkaat mutta eivät hienostuneet värit. Väritykselle on ominaista vahva punertava sävy ja vihertävä tai harmahtava varjostus. Muotokuvista ovat tehneet kaiverruksia Christian Fritzsch ja Carl Gustaf Gillberg.


title: Hattelmala

text: Hattelmala on Hämeenlinnan 22. kaupunginosa, joka sijaitsee kaupungin keskustan eteläpuolella. Hattelmala, joka on entinen Vanajan kylä, on tunnettu erityisesti sitä Kankaantaustan kylästä erottavasta Hattelmalanharjusta, jonka laella kulki aiemmin valtatie 3 ja nykyisin paikallistie. Kaupunginosa rajoittuu pohjoisessa valtatiehen 10, idässä valtatiehen 3, etelässä Janakkalan kunnanrajaan ja lännessä Munakkaan kaupunginosaan. Kylässä on todennäköisesti ollut asutusta jo kivikaudella, sillä harjun lämmin etelärinne ja Hattelmalanjärvi ovat olleet suotuisa paikka varhaisen asutuksen synnylle.


title: Hattelmala

text: Viljo Nissilä antaa teoksessaan "Vanajan historia I" vertailuaineistoa nimelle Hattelmala, jonka hän toteaa esiintyvän murteellisissa muodoissa Hattelma, Hattalma sekä Hattalmala. Professori Jouko Vahtola toteaa kylän nimen tulleen esikristillisestä germaanisesta miehennimestä "Hadelhalm".


title: Hattelmala

text: Hattelmalan alueella ovat säilyneet sitkeästi useat pakanallisiin uskomuksiin viittaavat nimet. Vanhojen kylävainioiden keskellä ja vieressä ovat vielä vuoden 1910 kartankin mukaan Hiidenmäki, Tyyriönmäki, Panun palsta ja Rauninmaa.


title: Hattelmala

text: ”Hiisi” (Hiidenmäki) on merkinnyt Suomen alueen muinaisilla asukkaille uhrilehtoa ja kalmistoa, mutta käsite on saanut ajan myötä myös lisämerkityksiä: synkkä ja pelottava metsä, jättiläinen ja niin edelleen. Kun kyseessä on aivan kylän vieressä oleva paikka, se on todennäköisesti tarkoittanut kalmistoa ja tässä tapauksessa kalmistomäkeä. Tosin tässä tapauksessa ei alueen tutkimuksissa ole havaittu minkäänlaisia asiaan liittyviä löytöjä.


title: Hattelmala

text: Tyyri esiintyy muinaisissa loitsuissa oravan toisintonimenä (”oravainen, Tyyrin poika”), ja kuten Nissinen arvelee, se on mahdollisesti johtunut käsitteestä Tyytikki eli Tyyrikki, Tapion neiti, joka on aikoinaan kuviteltu olleen oravan kantaemo. Kyse voi olla myös kulttuurilainasta, eli Tyyriö johtuisikin muinaisskandinaavisesta taivaan ja ukkosen jumalasta Tyristä, näin kyseessä olisi muinaissuomalaisen Ukko-jumalan toisintonimi.


title: Hattelmala

text: Hattelmalan kylä koostui lähinnä viidestä rusthollista eli ratsutilasta sekä Vanajan seurakunnan kappalaisen pappilana toimineesta Rekolasta. Muita tiloja on maakirjan mukaan ollut vain toiset viisi: Paavola, Kleemola, Sakkila, Lassila ja Kestilä. Näistä on nykyisin jäljellä vain lähinnä Lassilan ratsutila, sillä muiden maat on lähes kokonaisuudessaan kaavoitettu asuinkäyttöön, kuten on tapahtunut naapurikylän Kankaantaustan kaikille taloille.


title: Hattelmala

text: Historiallisena aikana, mutta todennäköisesti jo ennen 1500-lukua, Hattelmala ja Kankaantaka muodostivat yhtenäisen kylän, sillä isonjaon aikana ne muodostivat vielä yhteisen jakokunnan. Näin oli myös jo vuonna 1688, jolloin kylien maista käytiin oikeudessa ankaraa kiistaa. Käräjillä selitettiin kylien peltojen sijaitsevan omalla puolen Hattelmalanharjua, mutta metsien, laidunmaiden ja niittyjen olevan yhteisiä. Myös nimi Kankaantaka viittaa asutuksen joko siirtyneen Hattelmalasta tai tulleen ulkopuolelta, mutta kuitenkin emäkylää selvästi myöhemmin, sillä olihan tuo kylä kankaan eli harjun takana.


title: Hattelmala

text: Hattelmalan kylä oli aikoinaan osa vanhan Suur-Vanajan ydinaluetta, jossa vuonna 1572 laaditun veroluettelon mukaan oli 113 veroa maksavaa taloa. Näistä Hattelmalan tuolloin kymmenestä tilasta on jäljellä enää vain Lassila. Osia kylästä siirrettiin Hämeenlinnan kaupunkiin valtioneuvoston 2. toukokuuta 1946 tekemällä päätöksellä vuoden 1948 alusta lukien, ja koko Vanajan kunta lakkautettiin ja Hattelmalan kylän jäljellä olevat osat liitettiin Hämeenlinnan kaupunkiin 1. tammikuuta 1967.


title: Hattelmala

text: Hattelmalan kylän alueella on osana Hattelmalanharjun ulokkeita myös Hakovuoressa sijaitseva Linnanpää, joka on mahdollisesti ollut muinainen, ehkä viikinkiaikainen muinaislinnan, sillä ympäristössä on ollut riittävä asujaimisto puolustuslinnan ylläpitämiseksi. Lisäksi alueella on, samoin kuin varsinaisen Hattelmalanharjun pohjoispäässä, tehty linnoitustöitä, mutta ne tosin liittyvät ensimmäiseen maailmansotaan.


title: Hattelmala

text: Kylän mylly ja saha ovat sijainneet Alajärvestä Viralaan virtaavassa Katiskoskessa.


title: Hattelmala

text: Nykyisin Hattelmalan kylä on omakotiasutukselle varattua kaupunkialuetta, johon ei voi rakentaa kerrostaloja. Poikkeuksena on se Kankaantaustan kylän alue, joka jäi Vanajan kuntaan vuoden 1948 liitoksessa.


title: Hattelmala

text: Kylän pinta-ala on nykyisin 2,7 km², ja sen asukasluku (2007) on 739 henkeä, joten alue on tyypillinen pientalovaltaisen asutuksen aluetta, jossa asukastiheys on 273,7 as./km². Itse kaupunginosa on pinta-alaltaan paljon suurempi ja lukeutuu siinä suhteessa kaupungin suurimpiin.


title: Hattelmala

text: Hattelmalan kaupunginosan alueella sijaitsevat myös Moreenin teollisuusalue, Kiertokapula Oy:n Karanojan jätteenkäsittelyalue sekä lännessä, Ison-Munakkaan rannalla oleva Hämeenlinna-Vanajan seurakunnan Syöksynsuun leirikeskus.


title: Hattelmala

text: Tunnetuinta kirjallisuudessa esiintyvää Hattelmalaa edustaa sen alueella oleva harjujono, joka on nimetty Hattelmalanharjuksi. Sieltä on hyvä näkymä Hämeenlinnan kaupunkiin, ja Vänrikki Stoolin tarinoissa, runossa Vänrikin markkinamuisto, J. L. Runeberg runoileekin:


title: Hattelmala

text: Paavo Cajanderin suomennos vuodelta 1918:


title: Hattelmala

text: Kansainvälisesti ehkä tunnetuin Hattelmalaa ja sen harjua käsittelevä teksti on Bertolt Brechtiltä, sillä hänen ja Hella Wuolijoen yhdessä kirjoittama näytelmä ”Herra Puntila ja hänen renkinsä Matti”, jota on näytelty kaikkialla maailmassa ja näytellään edelleenkin, sisältää kohtauksen, jossa tukevasti juopunut herra Puntila kiipeää ravintolasalissa tyhjien pullojen täyttämälle pöydälle ja kuvailee kiipeämistä Hattelmalanharjulle sekä sieltä avautuvia näköaloja.


title: Hattelmala

text: Ruotsin vallan lopulla 1807 luutnantti Carl Gustaf Ramsay kirjoitti vertaillen kolmea Etelä-Suomen nähtävyyttä:


title: Ranuanjärven leirintäalue

text: Ranuanjärven leirintäalue sijaitsee Ranuan kirkonkylällä Ranuanjärven etelärannalla seututien 941 varrella noin kahden kilometrin päässä Ranuan liikekeskustasta itään. Leirintäalue on avoinna vain kesäkuukausina 1. kesäkuuta – 31. elokuuta välisenä aikana. Leirintäalueella on oma hiekkaranta, minigolf-rata sekä kahvio.


title: Seututie 941

text: Seututie 941 on Etelä-Lapissa Ranuan ja Posion kuntien alueella kulkeva seututie. Tie alkaa haarautumalla kantatiestä 78 Ranuan linja-autoaseman luona, ja kulkee Simojärven eteläpuolitse Kuhan, Kumpuvaaran, Saariharjun, Mäntyjärven ja Kolkonjärven kylien kautta Raistakkaan, jossa se liittyy seututiehen 863.


title: Raistakka

text: Raistakka on kylä Posion kunnassa Lapin läänissä Kitkajärven ja Livojärven välillä. Raistakan kylässä ei ole kylämäistä asutustihentymää, vaan ainoastaan yksittäisiä taloja. Raistakan tila sijaitsee Kitkajärven länsipään Raistakanperän rannalla.


title: Transientti

text: Transientti on sähkötekniikassa nopea virran, jännitteen tai taajuuden muutos.


title: Transientti

text: Sähköisessä signaalissa: äkillinen muutos jossa ei välttämättä ole toistuvuutta. Määritelmän perusteella yhtäkkinen pulssi signaalissa on transsienttia, samoin kuin kanttiaalto on transsienttia mutta kolmioaalto ei olisi.


title: Transientti

text: Transientti on myös lääketieteen, astronomian, akustiikan ja tietotekniikan termi.


title: Ranuan kristillinen kansanopisto

text: Ranuan kristillinen kansanopisto sijaitsee Ranuan kirkonkylällä Ranuanjärven pohjoisrannalla. Opisto on pääasiassa nuorille tarkoitettu yleissivistävää aikuiskoulutusta antava sisäoppilaitos. Se aloitti toimintansa elokuussa 1987 ja on Pohjois-Suomen nuorin kansanopisto. Ranuan kansanopiston perusoppijaksolla on vuosittain noin 115 opiskelijaa.


title: Ranuan kristillinen kansanopisto

text: Kansanopiston taustayhteisö on vanhoillislestadiolainen herätysliike, jonka arvojen perusta on Jumalan sana.


title: Vanjärvi

text: Vanjärvi tarkoittaa seuraavia asioita:


title: Tony Ma

text:
Hieu "Tony" Ngoc Ma on vietnamilaissyntyinen yhdysvaltalainen pokeriammattilainen. Entinen laivahitsari ja trukkikuski, vuonna 1985 Yhdysvaltoihin Etelä-Kaliforniaan muuttanut Ma on voittanut urallaan kaksi World Series of Poker -ranneketta. "Card Player" -lehti valitsi hänet vuoden pelaajaksi vuonna 1999.
World Poker Tourin ensimmäisellä tuotantokaudella Ma oli WPT Invitational -kutsukilpailussa viides.


title: Tony Ma

text: Elokuussa 2008 Man pokeriuran turnauspalkkiot ylittivät 4,1 miljoonaa dollaria.


title: Tony Ma

text: Ma asuu South El Montessa, Kaliforniassa. Perheeseen kuuluu vaimo ja kaksi lasta.


title: Kurtakko

text: Kurtakko on vanha maa- ja metsätalousvaltainen kylä Kolarin kunnassa Lapin läänissä. Se sijaitsee Kurtakkojärven rannalla kantatien 80 ja yhdystien 9391 risteyskohdassa noin 20 kilometrin päässä Kolarin keskustaajamasta itään. Kylän muodostavat Kurtakko idässä, Palo pohjoisessa sekä Palovaara lännessä. Kurtakon koulu sijaitsee kulmakuntien välisellä metsäalueella.


title: Kurtakko

text: Kylän maisemaa hallitsevat Kurtakkojärven lisäksi viljelysaukeat sekä laajat metsäalueet ja suot sekä maisema Yllästunturiin. Palovaaran korkein huippu, Isolaki, kohoaa noin 208 metrin korkeuteen merenpinnan yläpuolelle ja noin 30 metriä ympäröivää maastoa korkeammalle. Kylästä noin 5 km kohti Kittilän kunnan rajaa on Kero-niminen vaara, joka on lähes 400 m merenpinnan yläpuolella. Kyseisen vaaran, jota kutsutaan myös "Kurtakkoseläksi", laitaan on rakennettu vuonna 1975 koko kylän yhteinen vesikaivo.


title: Ykspihlajan Reima

text: Huvi- ja Urheiluseura Ykspihlajan Reima on kokkolainen urheiluseura, joka on perustettu vuonna 1921. Lajivalikoima on aina ollut monipuolinen vaihdellen sen mukaan miten on harrastajia riittänyt. Nykyisin lajeihin kuuluvat hiihto, triathlon, jalkapallo, voimistelu, salibandy, suunnistus, uinti, pyöräily ja yleisurheilu.


title: Ykspihlajan Reima

text: Salibandyssä miesten joukkue pelaa tällä hetkellä II-divisioonaa kuten myös naiset. Jalkapallossa miesten joukkue pelaa III-divisioonaa kuten myös naiset.


title: Ykspihlajan Reima

text: Seuran tunnetuin nykyurheilija lienee triatlonisti Merja Kiviranta ja HJK:n jalkapallomaalivahti "King Kong" Saku-Pekka Sahlgren.


title: Ykspihlajan Reima

text: Reiman jaostoja:


title: Ykspihlajan Reima

text: Reiman miesten edustusjoukkue pelaa miesten kuutosta. Naisten edustusjoukkue pelaa 7v7-sarjaa.


title: Ykspihlajan Reima

text: Reiman miesten joukkue pelasi useita vuosia III-divisioonaa. Kausi 2012 ei mennyt mitenkään erityisen hyvin ja joukkue putosi kauden päätteeksi sarjaporrasta alemmaksi. Kaudelle 2013 Reima luopui nelosen sarjapaikasta ja yhdisti I- ja II-joukkueet ja jatkoi yhdellä joukkueella kuutosessa, eli Keski-Pohjanmaan piirin alimmalla sarjatasolla. Joukkue pelasi Suomen toiseksi korkeimmalla sarjatasolla kauden 1972 ja kolmanneksi korkeimmalla vuoden 1975.


title: Ykspihlajan Reima

text: Reiman naisten joukkue oli kaudella 2006-2007 lohkonsa neljäs. Myös kesän 2008 jälkeen joukkue sijoittui sarjassaan neljänneksi.


title: Ykspihlajan Reima

text: Reima voitti TUL:n futsalmestaruusturnauksen joka pelattiin 18.-19.10.2008 Seinäjoella.


title: Ykspihlajan Reima

text: Reima Salibandy eli Redy on vuonna 1999 perustettu salibandyseura. Miesten edustusjoukkue pelaa II-divisioonaa ja II-joukkue pelaa IV-divisioonaa. Naisten edustusjoukkue pelaa II-divisioonaa. Redyllä on myös junioritoimintaa. Redy on Pohjanmaan kahdeksanneksi suurin seura lisenssimäärällä mitattuna.


title: Ykspihlajan Reima

text: Kaudella 1999-2000 Redy:n miesten edustusjoukkue sijoittui VI-divisioonassa toiseksi ja nousi suoraan IV-divisioonaan, jonka se voitti heti kaudella 2000-2001 ja nousi III-divisioonaan. Kaudet 2001-2004 miehet viettivät III-divisioonan keskikastissa, mutta kaudella 2004-2005 he saavuttivat III-divisioonan lohkonsa voiton ja nousivat ensimmäistä kertaa II-divisioonaan. Ensimmäinen kausi olikin vaikea ja saldona vain kaksi voittoa ja sijoitus sarjassa sen mukainen, eli toiseksi viimeinen. Toinen kausi kakkosessa sujui kuitenkin jo paremmin ja kauden 2006-2007 saldona olikin neljäs sija. Redy on ollut kahdesti mukana TUL Cupissa ja molemmilla kerroilla on joukkue ollut finaalissa, ensin 2003 häviävänä osapuolena ja 2004 voittavana.Kaudella 2004-2005 joukkue aloitti pelaamaan virallisia Salibandyliiton otteluita, jotka aloitettiin 5-divisioonasta. Sarjasijoitus kaudella ei ollut mainittava, mutta kokemusta kerättiin runsaasti ja yksilöt kasvoivat yhtenäiseksi joukkueeksi. Seuraavalla kaudella 2005-2006 joukkue esittikin jo kypsempiä otteita ja pelasi itselleen paikan sarjaporrasta ylemmäksi 4-divisioonaan. Kauteen 2006-2007 lähdettiin selkeästi altavastaajina, kokemuksia hakien ja uusia tuulia haistellen. Kauden päätyttyä joukkue oli kuitenkin, kaikkien yllätykseksi taistellut itsensä sarjaykköseksi ja nousi suoraan 3-divisioonaan. Kaudella 2007-2008 Redy II pelasi 3-divisioonaa. Joukkue kuitenkin epäonnistui tavoitteessaan säilyttää sarjapaikka ja tippui takaisin 4-divisioonaan.Kaudella 1999-2000 Redy:n naisten edustusjoukkue aloitti III-divisioonassa, jonka voitti heti ja edessä oli nousu kakkoseen. Kauden 2000-2001 jälkeen oli jälleen nousujuhlat, sillä Redy voitti lohkonsa ilman yhtään tappiota ja nousi naisten I-divisioonaan. Tämän jälkeen Redy on kiikkunut ykkösen keskikastissa.


title: Alazeja

text: Alazeja () on 1 590 kilometriä pitkä joki Sahan tasavallan koillisosassa Venäjällä. Alazeja muodostuu Nelkann ja Kadyltšan jokien yhtyessä ja se laskee Itä-Siperian mereen. Alazejan vesistöalueella on yli 24 000 järveä. Alazeja jäätyy syys-lokakuun vaihteessa ja pysyy jäässä touko-kesäkuun vaihteeseen. Suurin Alazejaan laskevista joista on Rossoha.


title: Van

text: Van voi tarkoittaa ainakin seuraavia asioita:


title: Kivi (täsmennyssivu)

text: Kivi tarkoittaa seuraavia:Kivi on seuraavien henkilöiden etu- tai sukunimi:Aihepiiriin liittyvät myös seuraavat:


title: Foliohattu

text: Foliohattu on alumiinifoliosta tai vastaavasta ohuesta sähköä johtavasta kalvosta tai pienisilmäisestä verkosta valmistettu päähine. Se on myös ihmisen pilkallinen nimitys, jolla viitataan harhaluuloisuuteen, vainoharhoihin tai kiinnostukseen salaliittoteorioista. Nimitys tulee siitä, että yleinen näkemys on, että salaliittoteoreetikot käyttävät foliohattua suojaamaan aivoja tai käyttäjäänsä muun muassa sähkömagneettisilta aalloilta, ajatustenluvulta ja etämielenhallinnalta. Hatun tarjoama suoja ajatustenluvulta ja etämielenhallinnalta on kuitenkin lähinnä kuvitteellinen, sen sijaan foliohattu voi suojata kantajaansa suurtaajuuksisimmilta radioaalloilta.


title: Foliohattu

text: Foliohatusta on saanut nimensä Linux-jakelu Tinfoil Hat.


title: Salibandyn I-divisioona

text: Salibandyn I-divisioona voi tarkoittaa seuraavia asioita:


title: Keewatin Railway Company

text: Keewatin Railway Company Ltd on kanadalainen rautatieyhtiö, joka hoitaa tavaraliikennettä omistamallaan 300 kilometrin mittaisella rataosalla Manitoban provinssin pohjoisosassa. Rautatie yhdistää Sherritt Junctionin ja Lynn Laken kaupungin, ja se oli aiemmin Hudson Bay Railwayn omistuksessa. Henkilöliikennettä hoidetaan yhteistyössä VIA Rail Canadan kanssa. Suurin osa rahtiliikenteestä on puutavaran ja kaivannaisten kuljetusta.


title: Keewatin Railway Company

text: Keewatin Railway Company perustettiin vuonna 2005, ja sen omistavat Mathias Colomb Indian Band, Tataskweyak Cree Nation sekä War Lake First Nation -intiaaniyhteisöt.


title: Keewatin Railway Company

text: Keewatin Railway Company hankki entisen Hudson Bay Railwayn Sherridon Subdivision -rataosan Kanadan ja Manitoban hallitusten sekä alueen alkuperäiskansojen antaman 6,2 miljoonan Kanadan dollarin tuen turvin. Lisäksi Kanadan hallitus tukee rautatieliikenteen aloittamista 3,2 miljoonalla Kanadan dollarilla.


title: Haaga-Helia ammattikorkeakoulun opiskelijakunta

text: Haaga-Helian opiskelijakunta Helga (eng. The Student Union of Haaga-Helia - Helga) on Haaga-Helia ammattikorkeakoulun opiskelijoita edustava lakisääteinen opiskelijakunta. Opiskelijakunta Helga on perustettu joulukuussa 2006 Helsingin Liiketalouden ammattikorkeakoulun (Helia) ja Haaga-instituutin ammattikorkeakoulun entisten opiskelijayhdistysten Hamky ry:n ja Ranka ry:n toiminnan pohjalle ammattikorkeakoulujen yhdistyessä Haaga-Heliaksi.


text: Helgan tehtävänä on muiden opiskelijakuntien ja -järjestöjen tapaan edustaa Haaga-Helian opiskelijoita, ajaa opiskelijoiden asioita sekä neuvoa ja palvella opiskelijoita monin tavoin.


text: Jäseniä opiskelijakunnalla on kaikilla ammattikorkeakoulun toimipistepaikkakunnilla, Helsingissä, Porvoossa ja Vierumäellä. Opiskelijakunnan toimisto sijaitsee Haaga-Helian Pasilan toimipisteen K1-kerroksessa, tilassa K1004.


text: Helgan organisaatio muodostuu edustajistosta, hallituksesta, henkilöstöstä sekä jaostoista. Edustajisto on opiskelijoiden demokraattisesti vuosittain valitsema toimielin, joka puolestaan valitsee hallituksen. Edustajiston tehtävä on koordinoida opiskelijakunnan toimintaa ja luoda sille suuntaviivoja sekä valvoa hallituksen toimintaa. Hallitus puolestaan vastaa käytännön toiminnasta ja tavoitteiden toteuttamisesta. Helgan jaostoja ovat kv- ja tutorjaostot


text: Nimen aiempi kirjoitusasu on HAAGA-HELIAn opiskelijakunta HELGA. Helgan uudet säännöt tulivat voimaan joulukuussa 2015, jolloin myös Helgan kirjoitusasu vaihtui Haaga-Helian uuden kirjoitusasun mukaiseksi.


text: Opiskelijakunta koordinoi 8 Päivän Wappu -nimellä kulkevaa tapahtumasarjaa, jossa useimmat Haaga-Heliassa toimivat opiskelijayhdistykset järjestävät oman tapahtuman peräkkäisinä päivänään. Tapahtumasarja päättyy vappuna Kaivopuiston vappujuhlinnassa.


text: 8 Päivän Wappu oli vuosina 2014 ja 2015 10 päivää pitkä, ja vuonna 2016 tapahtumasarja kesti 11 päivää Porvoon Jokikadun appron saadessa oman päivänsä. Tapahtuman nimi on kuitenkin pysynyt muuttumattomana.


text: KV-jaosto Kansainväliseen jaostoon kuuluvat ESN HELGA ja IDS HELGA. ESN:n toiminta keskittyy vaihto-opiskelijoihin, kun IDS keskittyy kansainvälisiin tutkinto-opiskelijoihin. Toimintaa koordinoi Helgan kansainvälisen toiminnan asiantuntija.


text: Tutor-jaosto koostuu vertaistutoreista, kv-tutoreista sekä callidustutoreista. On myös olemassa erikseen liikuntatutoreita.


text: Helgan hallituksen puheenjohtajat


title: Dave Ulliott

text: Dave ”The Devilfish” Ulliott (oik. David A. Ulliott, 1. huhtikuuta 1954 Hull – 6. huhtikuuta 2015) oli englantilainen pokeriammattilainen. Nuoruudessaan Ulliott oli pikkurikollinen kotikaupungissaan Hullissa ja sitten panttilainaaja. Ulliott alkoi menestyä pokeriturnauksissa 1990-luvun alkupuoliskolla ja voitti sittemmin sekä World Series of Poker -rannekkeen että World Poker Tour -turnauksen.


title: Dave Ulliott

text: Lempinimen ”Devilfish” Ulliott sai Birminghamissa Stevie Au-Young -nimiseltä kiinalaiselta pelaajalta, jonka mielestä hän oli vastustajana kuin myrkyllinen kala (devilfish).


title: Dave Ulliott

text: Ulliott saapui vuoden 1997 World Series of Pokeriin 200 000 dollaria mukanaan, mutta hävisi sen kaikki käteispeleihin ja turnausmaksuihin. Hän lainasi 70 000 dollaria lisää, mutta hävisi senkin. Ulliott keräsi vielä kokoon rahat 2000 dollarin pot limit texas hold 'em -turnaukseen, jossa hän selvisi aina kaksinpeliin asti. Siinä oli vastassa maanmies Chris Truby. Viimeisessä jaossa Ulliottilla oli kaikki rahansa potissa avoimella suoran ja värin vedolla Trubyn taskuparia vastaan. Ulliott sai riverillä suoran ja voitti 180 310 dollaria sekä ainoaksi jääneen WSOP-rannekkeensa. Seuraavan päivän lehdistötiedote sanoi Ulliottin olleen onnekas viimeisessä jaossa, mutta matemaattisesti hän oli 54,5 prosentin suosikki voittamaan.


title: Dave Ulliott

text: Myöhemmin Ulliott oli useasti ollut lähellä voittaa toisen WSOP-rannekkeensa. Hän oli kerran toinen vuonna 1998 (3 000 dollarin hold'em pot limit), 2000 (2 000 dollarin no limit hold'em) ja kahdesti vuonna 2001 (1 500 dollarin omaha pot limit ja 2 000 dollarin texas hold'em pot limit). Vuonna 2005 hän oli kolmas 1 500 dollarin no limit hold'em -turnauksessa ja vuonna 2007 5 000 dollarin pot limit omaha -turnauksessa. WSOP:n pääturnauksessa hänen paras sijoituksensa oli 72. (vuonna 2004).


title: Dave Ulliott

text: Ulliott oli yksi neljästäkymmenestä pelaajasta "Late Night Pokerin" ensimmäisellä tuotantokaudella vuonna 1999. Hän voitti oman alkueränsä ja hallitsi finaalipöytää alusta asti lopulta voittaen 40 000 puntaa.


title: Dave Ulliott

text: Televisiosta Ulliottin voittoa seurasi yli 1,5 miljoonaa katsojaa ja ”Devilfishin” persoonallisuus oli osasyynä sarjan suosiolle. Sarja jatkui vielä viisi tuotantokautta ja Ulliott oli mukana jokaisessa. Hän oli finaalipöydässä myös toisella tuotantokaudella.


title: Dave Ulliott

text: Tammikuussa 2003 Ulliott otti uransa suurimman turnausvoiton World Poker Tourin ensimmäisen tuotantokauden Jack Binion World Poker Open -turnauksessa. Finaalipöydän kaksinpelissä hän kukisti Phil Iveyn ja voitti 589 175 dollaria. WPT:n toisella tuotantokaudella hän pelasi WPT Bad Boys of Poker -kutsukilpailussa. Joulukuussa 2007 Ulliott oli Doyle Brunson Five Diamond World Poker Classic -turnauksessa kolmas.


title: Dave Ulliott

text: Vuosi 2009 alkoi Ulliottilta hyvin: tammikuussa hän voitti Pariisissa Euro Finals of Pokerin 5000 euron no limit holdem -turnauksen ja Galwayssa PartyPoker Irish Poker Championshipin 750 euron turnauksen.


title: Dave Ulliott

text: Tammikuussa 2010 Ulliottin pokeriuran turnauspalkkiot ylittivät 5,6 miljoonaa dollaria. The Hendon Mobin turnaustilastojen mukaan hän on pokeriturnauksissa kautta aikojen eniten ansainnut englantilainen.


title: Dave Ulliott

text: CardPlayer Europe valitsi Ulliottin Euroopan vuoden 2007 pelaajaksi.